open-index/open-wikipedia-markdown huggingface dataset:
約瑟夫·富歇

**約瑟夫·富歇** ，法蘭西人。西元一七五九年五月廿一日，誕於勒佩勒蘭。

## 生平
富歇性機巧，果毅於事。初諂附革命，共和初，入選國民公會議員。雅各賓渠帥羅伯斯庇爾柄政，而富歇掌刑獄，每讞訊，富歇分囚廷左右，楚械搒掠，囚皆呻呼不勝。京師軍民懾其酷，及引前，不訊皆服，羅氏以為能。富歇久典刑，連構大獄，除不附革命者，悉按狀，逮縛論死。時熱月黨人惡羅氏，富歇負羅氏勢，滋不平，亦倚附之，乃委富歇以獄。富歇馳至雅各賓俱樂部，捕逮羅氏朋黨賓客，陰遣吏脅之使自誣也。及羅氏坐斬，雅各賓黨人株連者甚矣。督政府立，引拜軍輜官，累遷駐荷蘭特命全權大使。

已而拿破崙當國，富歇謁之與言天下事，大悅，亟稱富歇才，擢警政大臣，領護法參議院事。一八〇四年五月，拿破崙即皇帝位，兼充內務大臣。一八〇九年，以輔弼勳封奧特朗托公爵。富歇銜其德，拷掠益虐，故宮府動靜輒報，百官公卿見者，皆弗敢忤。先是，外相塔列朗數疏請拿皇罷兵歐洲，弗聽，遂有異圖，依違不甚力。而富歇素昵塔列朗，拿皇益怒。會富歇陰與英國議和約，謀洩，或發其狀。一八一〇年六月，拿皇詔黜富歇職，警政部屬吏皆貶斥。及英國合俄羅斯、普魯士、奧地利諸軍逼京師，拿皇詔遜位，流海島。一八一五年七月，富歇以臨時政府主席迎立路易十八，鑾駕還京師，復授警政大臣。未幾，羣臣奏極陳富歇險刻專擅，謫富歇德累斯頓大使。後五年，輾轉徙波希米亞、義大利間。十二月廿六日，卒於的里雅斯特，時年六十一。

## 考據

* Medusa's Head: The Rise and Survival of Joseph Fouché, Inventor of the Modern Police State, a book website.

分類:波拿巴氏列傳
分類:波旁列傳
戴笠

**戴笠**，字**雨農**，浙江人。清光緒廿三年五月廿八日，誕於衢州。民國十七年，國民政府立南京，用笠為國民革命軍總司令部參謀，錄蔣中正幕府事。及中日事亟，遷中華復興社特務處長。居緝訪六年，擢軍事委員會調查統計局副局長，專掌廣刺督責，中外陰私，悉採以聞。笠用事兼綜風紀，寄耳目，而尤深於刺百司軍民機務，號曰「軍統」，天下皆憚之。

抗戰起，授運輸統制局檢察處長，以財政部緝私署長擢戰時貨運管理局長。美日啟釁，笠首倡結美養諜之議，美將校梅樂斯入薦，中正遂命充中美特種技術合作所長，募練諜者。先是，中國軍務頻為日軍悉，戰輒失利。及練諜，笠屢遣之偵日軍虛實，誘敵獲訊，於是厲兵以備焉。卅四年五月，薦選國民黨中央執行委員。明年三月十七日，乘飛機還南京，中道，沒於岱山，卒，時年四十八。中正聞笠喪，親送葬鍾山靈谷寺，追贈陸軍中將。

## 考據

分類:中華民國列傳
二〇二五年

## 大事
按，以下月日，悉爲西曆。
*一月二十日，美國特朗普唐納德，復總統位。
*四月二日，美總統川普佈告各國關稅細則，昭示天下。
*四月四日，大韓民國憲法法院追論總統尹錫悅戒嚴事，付議再三，褫其職。六月三日，韓人改選總統，共同民主黨人李在明與焉。
*四月十五日，蘇丹內亂。
*四月廿一日，教宗方濟各薨。五月八日，諸樞機推普瑞弗斯特襲教宗，是為良十四世。
*四月廿四日，印巴啟釁，虔誠軍入寇克什米爾，斃百姓二十餘人，戰事遂起。五月，兩國互遣戰機襲擾，至數日始息。
*五月三日，新加坡國會改選，人民行動黨得席次凡八十七，復柄政。
*六月十三，以色列空軍猝襲擊伊朗都城德黑蘭，伊朗情報次長梅赫拉比、作戰次長拉巴尼等皆殞命。
*七月一日，泰國總理貝東丹因失言坐罷，遷文化部長；八月廿九日，致仕。九月七日，泰王以自豪黨人阿努廷為總理。
*七月四日，美總統川普署《大而美法案》。特斯拉總裁馬斯克詆尤力，翌日，創立美國黨。
*七月二十日，日本國會參議院改選，執政黨落席次十三，勢愈蹙，傳日揆石破茂擬引咎去。
*七月廿六日，中華民國立法委員廿四人、新竹市長高虹安，付議罷免，皆未果。八月廿三日，立法委員七人，再付議罷免。
*八月十五日，俄羅斯總統普丁應川普約，抵阿拉斯加，與議俄烏媾和條款。十八日，烏克蘭總統澤連斯基偕英、法、德、義、芬蘭、歐盟及北約總揆往美國，見川普於白宮，共倡息兵。
*九月三日，值二戰八十週年也，中華人民共和國舉閱兵禮，普丁、金正恩、安華等廿六國總揆與會。是日，習近平抵天安門。
*九月八日，尼泊爾京師變起，百姓集於市，籲當局解「禁言令」，弗聽。事愈急，政府亟遣警察彈壓之，百姓益怒，與死鬥，乃焚議會堂及執政黨官署。已而各省亂滋甚，吏民傷千餘人，內外大嘩。九日，總理奧利罷；十二日，眾推前法官卡爾基置臨時政府。
*十月八日，英國寢其中國間者獄。📰
*十月九日，以色列與哈馬斯盟，約三日內悉歸其質。
*十月十日，美總統特朗普冀得諾貝爾和平獎，不遂。白宮憾之，頗訾議其主事者。
*十月十一、十二日，美國職業籃毬會復於中土舉行，是六載未有矣。
*十月十二日，日本公明黨與自民黨絕盟，自民黨失其羽翼。於是，黨人復思其持權之計。或曰：「勢窘則罷朝而已。」始，自民黨推高市早苗為總裁，早苗既用事，遂謀與維新會結，共圖執政。俄頃，國會選首相，自民黨、維新會議員循前約，悉擁早苗組閣。
*十月十三日，哈馬斯始釋以色列人質。初，哈、以交戰。事隔二年，始歸七人。
*十月十六日，有識集于閩中福州，會議萬國舟楫之器。
*十月二十五日，英王罷王弟安德魯約克郡公號。
*十一月四日，紐約之城，公舉邑宰。有烏干達裔名曼達尼者，為眾所推，遂膺其選。
*十一月五日，美利堅大統領川普，嘗與中國互增商榷。是日下令，緩此稅一年不徵。
*十一月五日，股市專恃智械之術，其勢騰湧已久。會米市下挫，其勢波及東瀛。於是日經之株價，旋失守五萬圓之關。
*十一月六日，秋田、岩手之地，是年多熊患。警察廳遂令，七日後遣吏持銃入山，捕殺之。
*十一月六日午後，日本參政黨魁神谷初問政，請於首相，議立「毀國旗罪」。
*十一月七日，日揆高市早苗答在野黨人，云臺海一案，「若以戰船武力加之，則『存立危機事態』也。」所謂「存立危機事態」者，意謂日本之國基繫焉，而出師是許。八日，薛劍引早苗國會之言，評曰：「彼妄自伸來之污頸，唯當斬之，無所猶豫。」劍，中國人，官總領事，駐大阪。十日，早苗言，其七日稱「臺灣有事，或關國家存亡」者，乃朝之定見，無意易也。十二日，日人問美國國務院官以早苗「臺灣有事」之說。官答曰：「美國務保臺海之平甯，拒有擅易故態者。」十三日，林劍申曰：「臺灣之事，乃吾國利害之核心。中、美邦交，有不可逾越之界，臺海其首也。」劍，中國外交部之官。
*十一月十二日夜，美大統領署議院所上權宜度支案於白宮。先是，府、院爭國計，齟齬不合，帑藏無出，庶政咸廢者久之。是歲之廢，視建國以來爲最久。
*十一月十四日，日本有司數人，密告共同社曰：「首相方議，欲因修《國家安全保障戰略》等三書之際，乘機更易無核三則。」
*十一月十四日，花旗國近物直騰貴，大統領乃下令，除牛肉、珈琲、水果諸食之稅，以抑其值。獨意國麵不與焉。
*十一月十四日，川普薄瑞貨之征，定為百抽十五。初，厚斂於瑞，高至三成九。瑞人苦之，乃許輸二千億美金。川普悅，遂有是命。
*十一月廿六日，香港大埔宏福苑災。
*十二月一日，俄羅斯見制泰西，籌資無門，美元歐元，皆不可用，遂欲創行國債，以人民幣為準。
*十二月四日，臺灣有司諭，中土有軟體曰小紅書者，涉嫌詐欺，封禁一載。

## 歿
按，以下月日，咸從西曆。
*二月六日，黃旭華壽終武漢。
*四月廿一日，教宗方濟各薨。
*十月十八日，楊振寧物故。
## 據

## 兼查
*是年大典卷首世事欄之存檔
白河天皇

**白河天皇** ，諱**貞仁**親王。日本後三條天皇長子也，皇妣曰滋野井女御。

## 生平
天喜元年，誕於平安京潛邸。年二十，後三條帝崩，詔東宮即皇帝位。先是，藤原氏執政久，受知行國爲攝關，樹黨於百司。至於道長、賴通、教通、師實，世增其業。天子由是失國柄，政由藤原出，公卿視之皆側目矣。帝英武沈毅，喜怒不形於色，與藤原氏有隙，益欲其敗。既御極，宸斷不得志，於是有禪位之心。應德四年，帝佯以倦勤讓國，傳位於皇次子善仁王。嗣皇立，遂稱太上天皇，退處仙洞御所。帝既內禪，復詔軍國萬機仍親裁，大政敕便宜行事，號為「院宣」。帝奉釋教，乃信向佛道，常有遺世之意。嘉保三年，帝出家度為僧，即上尊號曰治天之君法皇。朝廷凡事先白法皇，降旨亦先之，自是不令藤原氏預政。康和三年，藤原師實及其子師通俱薨，而師通子忠實年幼，權多旁落，家益衰。法皇乃詔選宗室源氏及平氏子弟雋秀者，隸禁軍，置「北面武士」，拱衛院政。已而聚眾數萬，近習將弁、寵童、護持僧咸附之，法皇始獨專威福，嘗諭左右曰：「賀茂川之水、雙陸盤中、山法師，天下事不如朕意實此三者而已！」。大治四年七月，法皇不豫。廿四日，崩於三條西殿，年七十有六。謚「**白河院**」，葬於成菩提院陵。

## 親族
### 皇子

### 皇女

## 引據

分類:天皇本紀
高宗武

**高宗武**，浙江人。清光緒卅一年，誕於樂清。年廿六，登東京帝國大學。還，以中央日報記者擢中日通郵談判委員。尋遷外交部亞洲司長，從汪兆銘等謀與日本媾和。及抗戰起，宗武與兆銘、周佛海、胡適、陶希聖等立「低調俱樂部」於南京，數赴日本議停戰草約。俄而日軍破平津，下濟南，連陷上海、南京、廣州、武漢諸城，天下流毒無窮。先是，日軍欲立兆銘組織全權政府，議定滿洲為獨立自主國，責償軍費及日本暫行駐兵華北等。宗武憤甚，益恥言和，遂陰合希聖竊《汪日密約》，走香港，公諸輿論，自是日軍謀洩矣。民國廿九年，徙美國，變姓名自謂高其昌，治股產積居，逐交易之利，遂致貲累巨萬。八十三年，卒於華盛頓，年八十九。

## 考據

分類:中華民國外使列傳
分類:中華民國列傳
拉古薩共和國

**拉古薩共和國**者，昔亞德利亞海濱之邦也。其地介於達爾馬提亞南境，北枕匈牙利，東連奧斯曼，西瀕重洋。肇基於六一四年，迄於一八零八年，歷千二百餘祀。其始也，希臘之民避戎亂，遷居海隅，立邑名曰**勞沙**，後轉音為**拉烏西烏姆**，又轉為**拉古西烏姆**，終定名**拉古薩**。考其名源，或出希臘文「崖」字，蓋因地處懸崖之故。或出阿爾巴尼亞古語，義為「葡萄」。斯邑左海右山，舟楫所集，商旅所萃。迨六五六年，斯拉夫人至，更名**杜布羅夫尼克**，義取橡林之意。其後二族混居，乃成一邦，遂二名並用：拉古薩行於拉丁、意大利諸邦，杜布羅夫尼克通行於斯拉夫人間。一一八九年，波斯尼亞王庫林詔書，始見杜布羅夫尼克之名於官文書。至十四世紀，二名皆見諸公牘。

東羅馬統御之世，其地臣屬君士坦丁堡。八六六年，阿拉伯人來犯，圍城十又五月，賴天子遣將解圍，始得保全。於是奉聖布萊斯為護國之神，延及於今。一零零零年，威尼斯攻之不克。尋又臣屬威尼斯凡百五十祀，歲輸重貲。時邦人不勝其苦，然商業日盛，舶主招攬東西之貨，商旅遍行天下，國用以饒。

一三五八年，威尼斯與匈牙利訂盟，拉古薩始得自治。後奉奧斯曼為宗主，歲貢金錢萬二千有奇。然其國事悉自決，舟船旗幟亦自製，商賈之徵稅從優，國使得通異邦，惟不得違奧斯曼之意而已。邦中以貴族共理，設執政一人，任期一月。凡商賈水陸之征，邦交出令之事，必會眾議定。文書初用拉丁文，迨一四九二年更用意大利文。民奉天主教，重自由，以「自由不以金售」為國銘。

境內民戶三萬，而歲入之數繁多。商稅為大宗，舟楫次之，農賦為末。邦中鑄錢，通行遠近。計帳精審，出納有序，府庫充實。其疆域者，北至內烏姆，南抵普列夫拉卡，東界黑塞哥維那，西據諸島，方圓不踰千里。所轄各區，設官分治。其地瀕海，故善造舟，通商四方。舶長樓高，堪御驚濤，舟人善航，遍行重洋。

庶民多通三語：斯拉夫、拉丁、意大利是也。世族重學，子弟多遊學巴黎之學府，邦中設科取士，文風甚盛。工匠技藝精良，所造兵器、珠寶、織物，名聞遐邇。其人尚禮好文，工商立市，百貨騰沛。城中宮室巍峨，廊廡相連，雕樑畫棟，極工巧之致。

一五零零年，葡萄牙人首航印度，地中海舟運漸衰，拉古薩國運亦隨之式微。一六六七年，地大震，城郭傾圮，民死者二千，公廨盡毀，僅存城垣。自此厄運連綿，雖力圖振作，終不復舊觀。重建公署，一以巴洛克式為之，莊嚴雅致。今遺蹟尚存，為世人所重。

其外交之道，事宗主以恭，待鄰國以和，通商四方以利。雖小邦也，然列國皆重之。葡萄牙、西班牙諸國，爭相結好，互市通商。其舟航遍地中海，遠達印度，商旅所至，利及各邦。迨一八零八年，法帝拿破崙伐至，遂亡其國。

拉古薩雖小邦也，然能立於列強之間者千載，可謂奇矣。審其所以然：一則地利也，介於東西要衝；二則人和也，內修文德，外修睦；三則智也，知所先後，通變宜民。雖天厄人禍，終致淪亡，然其千年化成，遺風餘澤，足為後世鑒也。其以小博大，以弱圖存，可謂善矣。
顧維鈞

**顧維鈞**，字**少川**，江蘇人。清光緒十三年一月廿九日，誕於嘉定。父溶，仕交通銀行總裁。

## 生平

少負逸才，嫻英文，以哥倫比亞大學法學博士參袁世凱幕府，授外交部秘書。民國三年，日德構釁，維鈞嘗密議廿一條。世凱器異之，數薦至駐美國特命全權公使。八年，歐戰止，協約參戰各國盟會於巴黎，維鈞及外交總長陸徵祥、專使王正廷、施肇基等皆與之焉。維鈞慮會議袒日蹈交涉覆轍，遂與各國抗辯，不稍屈，上書陳山東問題說帖，歐輿論始允斟酌。會訂《凡爾賽條約》，維鈞等弗聽，請政府速發明諭詰之，終亦堅拒而不署約。

九年，調駐英國。十年，命充出使美國，赴華府與美、英、法、日諸國議定爭回青島、膠濟鐵路要隘，除稅釐前規。至是維鈞始變苛例，稍禦外侮，訂立公約九款。明年，還，以功遷外交總長。未幾，與蘇聯卒立《中蘇協定》，歷財政總長、國務總理、攝行大總統事，尋留使國際聯盟如故。二十年九月，日本敗盟，逞兵於奉天，中國軍戰弗勝，遽求援國聯。國民政府使維鈞抵日內瓦萬國宮，晤英、法、德、義等國遣駐使。維鈞持正義，且防日心切，由是多所斡旋，力陳日本構亂東三省狀，請令日本解兵，冀國聯諸友邦隱助。廿一年初，維鈞偕英人李頓率團蒞滿洲會勘釁狀，及議決而歸。廿五年，充駐法特命全權大使，兼攝國聯使務。

二次大戰起，復出使英國。維鈞既遣駐數年，孜孜求於爭利源、廣招徠、飭軍備。聯合國既設，遂從外長宋子文等署定《憲章》，海內悅然，論者號為英傑。卅五年，改駐美國特命全權大使。維鈞久專外務，有遠見，以中美交涉既廣，乃條列機宜更新約，多所釐正；又累疏謀美援、籌戡亂之策，於是中共咎其戰犯矣。四十五年，歸臺灣，總統蔣中正授維鈞資政。俄而充國際法院推事，累擢副院長，至五十六年致政，徙美國，隱寓紐約。七十四年十一月，寢疾。十四日，卒於紐約，時年九十七，總統蔣經國予優恤。

## 親族

維鈞相繼娶婦四，曰張潤娥、唐寶玥、黃蕙蘭、嚴幼韻，孕三子一女。

## 考據

分類:中華民國列傳
分類:中華民國外使列傳
錐京

**錐京**者，通譯**金字塔**，太古之奇觀也。其制，基平而四方，累巨石而成。自下而上，四隅漸收，合於一巔。拔地而起，巍然若山。
第三團地

《**第三團地**》，本云**C團地**，日本合美利堅公司所作動畫也。令和四年十月二日，初映，以奈良欲史導演之，至於廿三日終焉。

## 要角
* **木美**
:聲優：**高垣彩陽**
:居食呂崎城，號曰沖齡。早慧，為人豁達，鄉梓之眾皆寵遇矣。

* **越出由里**
:聲優：**戶松遙**
:東京人，鮫人裔也，年十歲。性沉深，及徙食呂崎，與木美益見親。
:其父曰**誠一**（聲優：羽多野涉），母曰**惠子**（聲優：大原沙耶香）。

* **康**
:聲優：**黑田崇矢**
:西洋人，身長負殊力，與同僚**魯貝爾**從越出誠一等徙食呂崎學藝。

* **高村**
:聲優：**山路和弘**
:教授也，居食呂崎。性穎敏，工史，博聞強記。

* **小林**
:聲優：**屋良有作**
:雜役也，居食呂崎，與高村、芳井等相善。

* **芳井**
:聲優：**飛田展男**
:警護也，居食呂崎，與高村、小林等相善。

* **百地**
:聲優：**折笠愛**
:婦也，與子**秀雄**同居食呂崎城。

* **和田**
:聲優：**松本和香子**
:老嫗也，居食呂崎。性果躁，授樓宇管理。

## 考據

* https://www.adultswim.com/videos/housing-complex-c at Adult Swim.

分類:令和動畫
分類:令和電視劇
神君奧古斯都功德碑銘

《**神君奧古斯都功德碑銘**》，羅馬大帝奧古斯都所著銘文也。初鐫京師羅馬銅柱，今存安卡拉石壁焉。帝親述平生勳業，以垂後世。

其文凡三十有五章，末附一篇。首載帝年十有九，募義兵以興義師，靖邦國之亂。元老院拜為執政，賜兵權，位在百官之上。時二執政殞於戎馬，民乃推帝為執政，與二臣共理國事。及弒父愷撒者為亂，誅之以法，再敗其黨於野。

全文為四：

其一言位任，凡十有三章，載所受之職，所辭之爵也。

其二記恩施，凡十章，載賜金粟於黎庶，賞賜戎士，通道路，興宮廟，皆出帝私帑焉。

其三述武功，凡九章，載平定四夷，修好遠邦也。

其四言治績，凡三章，載億兆歸心，國祚昌隆焉。

末篇非帝手著，追述盛德。言帝散銀六億，興造廣廈，澤被蒼生。又捐私金十有七萬，建武庫以賞戎士。

帝臨終前月而成文，命元老院立碑。銘文初以拉丁文刻，繼以希臘文譯，布於四方。今存者多在西土，安卡拉、阿波羅尼亞、安提阿諸邑皆有之，以安卡拉所存最善。

斯文所載，止於帝在位之事，蓋四十有四年之實錄也。然帝諱敵，稱父仇止曰「弒父者」，東方二敵亦不名，一曰「交戰者」，一曰「盜」而已。雖一家之言，然秩然有序，上紀聖德，下述民歸。

觀其文，政績昭晰，恩澤廣被，武功煌煌，可為帝王之鑑矣。所述雖或溢美，然其體大思精，流傳四海，誠治國之要典也。
孫寶琦

**孫寶琦**，字**慕韓**，浙江人，清戶部侍郎詒經子也。同治六年四月廿六日，誕於錢塘。

## 生平
少以蔭生補直隸道員。光緒廿六年，扈從德宗及太后西狩，積勞歷遣駐法、德等國公使。卅一年，命署理順天府府尹，尋充幫辦津浦鐵路大臣。宣統元年，擢山東巡撫。三年十月，武昌革命作，湖北、湖南、廣東、浙江、江蘇、江西各省率響應。時寶琦亦電告獨立，朝議詰以寶琦世受國恩，黨附革命，深憾之。寶琦懼，旋上奏取銷獨立。十二月，疏乞休。民國二年，以諳究外情召入閣，授外交總長。明年，寶琦代熊希齡署理國務總理，兼長外部。八月，歐戰起，寶琦言戰不可恃，上書總統袁世凱訂立《局外中立條規》，電參戰各國諭之。頃之，日德構釁於山東，日公使遽請中國定《廿一條》，損毀主權，至是天下物議紛囂。寶琦憂甚，遂辭，遷審計院長。五年六月，世凱卒，總理段祺瑞柄政，寶琦復與聞機要，累遷財政總長、漢冶萍公司董事長、招商局董事會長、稅務督辦及華會善後委員會副會長等。十三年，總統曹錕命寶琦組織責任內閣，授總理兼充外交委員會委員長。始，中法金佛郎案起，法人逼成約，寶琦斥金案非計，而財長王克敏主緩。克敏素與錕相結納，亟允署。七月，寶琦遂稱疾辭。十四年，中蘇邦交立，授駐蘇聯特命全權大使，固讓未就，俄授中法大學董事長。二十年二月三日，卒於上海，時年六十三。

## 考據

分類:中華民國列傳
孫科

**孫科**，字**哲生**，廣東香山人，國民黨總理文長子也。

## 生平

清光緒十七年十月二十日，誕於鄉里。年五歲，從家徙檀香山，及壯，往美利堅哥倫比亞大學，登新聞碩士。民國六年，還廣州謁文，授大元帥府參事，充國會參議院秘書。十年，文擇幹才督廣州市政，眾議舉以科應。二月，特命授市長，擢國民黨中央執行委員。十四年三月，文卒於北京。七月，國民政府立，授國民政府委員，尋從黨人汪兆銘赴武漢。時有國共齟齬事狀，科與兆銘等切陳清共之利，議成之。

十七年，科立《再造旬刊》於上海，數上書請行中庸政治，物議沸騰，論者稱曰「再造系」。十月，擢考試院副院長，調鐵道部。廿一年初，中日戰事棘，國民政府命科以行政院長會辦軍務。當此時，輿論愈奮發，科與外交部長陳友仁皆主戰，力爭固守，然卒弗能阻，遂電辭。未幾，遷立法院長。科用事十六年，守正持法度，其薦引多端士，立法委員有清望者，皆倚以為重。廿五年，會訂《中華民國憲法草案》，行憲之期始定焉。廿六年八月，偕外長王寵惠與蘇聯卒定《互不侵犯條約》。

抗戰止，從國府主席蔣中正及百司還南京，擢副主席，仍領立法院如故。及行憲，累遷國民大會代表、國父陵園管委會常委、行政院長及美援運用委員會主委。先是，國民大會議推元首，桂系渠魁李宗仁欲入選副座，而中正薦用科。卅七年四月，科以姬侍藍妮貨賂事，爲諸代表所怨，輿論爭暴其過。科不得用，宗仁遂擢副總統。明年，中共軍破平津，大兵薄淮。科尋率行政院幸廣州避敵，政府屬吏多爭都門出，人心益沮。時中正落職居溪口，代總統宗仁極論其不可，中外與聞，無不譏憤。三月，科趨還京，尋去位至香港。中正等既徙臺灣，科亦輾轉流寓泰西各國。四十一年，徙加利福尼亞。五十四年，還臺灣，授總統府資政。明年，擢考試院長，旋充東吳大學董事長。六十二年九月，以病乞假，疾篤。十三日，卒臺北，年八十有一，葬於陽明山。

## 考據

分類:中華民國列傳
宋美齡

**宋美齡**，廣東文昌人，美南監理會牧師嘉澍第三女也。清光緒廿四年三月四日，誕於上海。

## 生平

少有容止，專究西學，從女兄慶齡往美利堅衛斯理安女子學院習文學。民國六年，登衛斯理學院文學士，還。歷遷上海基督教女青年會教員、租界工部局秘書、上海時報記者等，黃埔軍校校長蔣中正頗稱慕之。十六年十二月，下嫁中正。明年十月，國民政府立於南京，入選立法委員。二十年七月，丁母憂。十月，抵上海，引中正受洗入基督教。

廿四年，中正命美齡參預新生活運動總會事，尋授航空委員會秘書長，加中將銜。美齡以空師肇建，當求洋務諸技，務購置戰機於泰西。時美人陳納德嫻將略，及徙中國，聞美齡言亦嘉許其議，領空師飛虎隊，佐練精兵。先是，東、西北軍渠帥張學良、楊虎城兵諫，遽捕中正，將弁陳誠、衛立煌等皆械系於西安華清池。美齡旋召兄子文、澳顧問端納議營救，亦赴西安行館，調停其間，頗介之。廿五年十二月，如己意成約，俄而與中正及扈從還南京。

中日戰事起，中正先定結美禦日之策，遂遣美齡往美國蒞盟。抵華府，美齡偕子文往候總統羅斯福，減騶從以示坦率。美齡博西學，諳交聘，精於英文，歐文字多所兼涉。又謁美國會，極論援中國光復事，中外皆嘉之。於是美、英各國籌借款、訂新約、援兵械畀之、會盟於開羅，美齡之讚襄尤力焉。既而中共陷平津，席捲江南，乃從中正徙臺灣。累授國民黨中央委員、中央評議會主席團主席、婦女委員會指導長及輔仁大學董事長等。六十四年四月，中正薨，子經國代為國民黨主席。美齡憾滋甚，尋徙美國，寓紐約自隱。九十二年十月，美齡不豫。十月廿三日，卒於紐約曼哈頓，時年一百零五。訃聞，總統陳水扁予褒揚，葬於芬克里夫陵園。

## 親族
### 父母
* 父：宋嘉澍
* 母：倪桂珍
### 親眷
* 長姐：宋靄齡
* 次姐：宋慶齡
* 三兄：宋子文
* 五弟：宋子良
* 六弟：宋子安
### 配偶
* 夫：蔣中正
### 繼子
* 繼長子：蔣經國
* 繼次子：蔣緯國

## 考據

分類:中華民國列傳
範疇

**範疇**者，物共彼系也，兼系之系也。由之，抽構象有方，系存。有究範疇者，范疇論也。
## 定義
### 範疇
稱範疇玄，意三元，曰玄物、玄系、乘玄者，合：
*玄物存物，言甲乙丙；
*玄系存系，言子丑寅。子，定始物甲，終物乙。記子：甲→乙。甲乙于玄物，析始甲終乙以玄系，得 （甲乙）玄，又（甲乙）；
*有子：甲→乙，有丑：乙→丙，子丑從乘玄，居舊。後凡子丑從乘玄，子共丑書之，子丑書之。

又合：
*有子：甲→乙，有丑：乙→丙，有寅：丙→丁，子丑共寅，同子共丑寅；（結性）
*有甲，奪幺甲自（甲甲）。知有子：甲→乙，子幺甲同幺甲子。（幺性）
必有証：有甲，而後幺甲定。
### 函子
稱函子趙：玄→黃，意二元，曰：

# 物映趙：玄物→黃物。
# 系映趙：玄系→黃系，從
## 凡辛壬于玄，有映趙：（辛壬）玄→（辛趙壬趙）黃；
## （子丑）趙同子趙丑趙；
## （幺甲）趙同幺（甲趙）。

有函子趙：玄→黃，錢：黃→宇，自有合函子錢趙：玄→宇。
### 天衍
有函子趙錢：玄→黃，稱天衍西：趙→錢，意系統諸西甲自（甲趙甲趙）黃，甲遍歷黃物，從：
*有子：甲→乙遍歷黃系，西乙子趙同子錢西甲。
分類:數學
汪大燮

**汪大燮**，字**伯唐**，浙江人。清咸豐九年，誕於錢塘，本籍安徽黟縣。

## 生平
光緒十五年登舉人，捐貲授內閣中書。擢翰林院侍讀、戶部郎中，充總理各國事務衙門章京。廿八年，選赴日本留學生監督，旋晉外務部左參議。卅一年，授出使英國大臣。明年，擢外務部右侍郎，充考察西洋各國憲政大臣。還，大燮連上考察英國憲政諸疏，進陳預備立憲現辦情狀，上嘉納。宣統二年，命大燮為出使日本大臣。民國立，大燮入進步黨，歷教育、交通總長、遷平政院長兼參政院副院長。民國六年二月，復出使日本，日皇賜大燮勳章。七月，國務總理段祺瑞召大燮入閣，授外交總長。十一月，祺瑞致政，大燮以本官署理國務總理，旋辭。七年，歐戰終焉。明年，以外交委員會委員長充國民外交協會理事，議校凡爾賽諸約。九年，政府以大燮贊襄和會功，授勳三位。未幾，充中國紅十字會會長，尋授華會善後委員會副會長。十一年，起復財政總長。十一月，命署理國務總理，居端揆旬日，乞開缺。及辭相，累遷防災委員會委員長、故宮博物院董事、平民大學校長。十七年六月，元首張作霖遽率軍還奉天，大燮偕耆老王士珍等臨時維持京師治安。十八年一月五日，卒於家，時年七十。

## 考據

分類:中華民國列傳
紐倫堡審判

**紐倫堡之審**，其肇因乃盟邦針對德意志戰敗之餘孽，訴其倡謀侵歐之謀，施暴於邦域百姓之事。其審議肇於彼國覆亡之際，匯法、蘇、英、美四強之共議，選紐倫堡為審律之地，以憲章為裁決之法式，究其罪狀之真。
縮圖|紐倫堡審判
回顧納粹之暴，肇自一九三九年至一九四五年，其軍鋒所指，北海西歐，東逼斯拉夫，掠地焚城，冤魂積積，僅蘇俄一域，死者累萬千，至二千七百萬。戰後之罰，論者紛紜。蘇維埃倡公廳之訊，英倫主殺戮之決。其後四國會商，允行聯法於德國，俾啟紐倫堡國際法庭，從是明辨暴政之理，解傳統勢力之結。

嗣於一九四五年十一月廿日至一九四六年十月朔，國際軍事法庭聞訊。所審者，政、軍、財三端，擢納粹魁首二十有二，並舉六團體為訟對。其旨非僅訴其罪，尤欲羅列其惡，昭以人心；於敗國庶民示以史鑒，振洗古老德意志之餘毒，摧其威權之基。

判辭所列，謂侵略之謀，為罪中之極，蓋其具萬惡之總。被告眾，或與戰爭罪、反人類罪併指，尤猶太大屠殺之殘，殆為審之重心。美國更舉十二審，專究階層稍下之兇徒，其間揭猶太族群遭害之苦，詳於上案。

雖當世疑追溯法之非，然以侵略為罪，以人道為衡，此創舉者，實為萬國律例肇基之始，開國際法新局，後世謂之劃時代之大端，庶幾無過。
中國土地制度史

查**中國土地制度**之**史**。昔周室肇興，裂土封侯，劃野分疆。其制以九夫為井，四井為邑；公田居中，私田環列。此井田之制也。

春秋之世，周道衰微，禮樂征伐自諸侯出。管仲相齊，作「相地而衰征」；子產治鄭，有「田有封洫」之政。魯宣公初稅畝，《春秋》譏之。及至戰國，李悝盡地力於魏。斯時也，世風陵夷，貴詐力而賤仁誼，先富有而後禮讓。商君佐秦，改帝王之制，廢井田，開阡陌，土地私有遂成江河之勢。

魏太和九年，詔行均田制。諸男夫十五以上，露田四十畝，婦人二十畝，身沒還官；桑田二十畝，世業永傳。其後齊、周、隋、唐遞相承襲。唐制，丁男授田百畝，內八十畝為口分，二十畝為永業。諸永業田皆傳子孫，不在收授之限。然田秩不足，兼併日盛。至天寶以後，王公百官及富豪之家，比置莊田，恣行吞併，均田遂寖壞。

唐德宗建中元年，楊炎創兩稅法。推行租稅折錢，不以丁身為本，唯以資產為宗。此制一立，土地私有遂成定式。宋世不抑兼併，王安石行方田均稅，終難克濟。明初丈量天下，造魚鱗圖冊；清襲明制，攤丁入畝。然私田買賣、租佃之風，歷世相沿，終未絕也。
## 據

分類:中華史
分類:財政
鄭毓秀

**鄭毓秀**，廣東人也，清光緒十七年三月二十日，誕於新安。父文治，仕清為戶部主事。

## 生平
毓秀工經史，善議論，姿容嫻雅，慕西洋技藝。及長，往日本習西學，從廖仲愷入革命黨。武昌革命作，南北響應，清室王公皆沮餒，獨親貴良弼等圖救之。民國元年一月，革命黨人遽擲彈刺良弼。擊殺良弼，毓秀頗與之，至是保皇論漸弭。民國初，徙法國學律法，及六年登巴黎大學法律碩士。八年，充巴黎和會使團隨員。是時，日本挾英法逼割青島畀之。及聞議約，毓秀怒，遂率諸生圍使館力爭之，請斥訂約，言憤切。十四年六月，復登法律博士。中國婦女加博士銜者，實自毓秀始之。還，偕九江人魏道明辦律師所於上海租界。明年，以西山會議代表充國民黨候補中央監察委員。十六年四月，授江蘇政務委員，擢上海臨時法院院長，未之任。累遷國民黨上海市黨部委員、江蘇地方檢察廳長，充上海法政大學校長。八月，下嫁道明，勳舊貴戚多蒞賀。十七年十一月，遴授立法委員，編修民法。後遷行政院建設、賑災委員會委員。抗戰起，擢教育部次長。道明既出使美國，毓秀亦調華府，充各國援華會名譽主席。卅五年六月，還。卅六年五月，道明改臺灣省主席，挈毓秀抵臺。卅七年，復入選立法委員。明年，中共軍渡江，拔南京、上海、廣州、重慶、昆明諸城，政府東狩。毓秀偕道明流寓巴西，及徙美，居加利福尼亞養疴。四十八年十二月，毓秀疾篤。十六日，卒於洛杉磯，年六十有八。

## 考據

* 
* 

分類:中華民國列傳
張嘉璈

**張嘉璈**，字**公權**，江蘇人，嘉森弟也，清光緒十五年十一月十三日，誕於嘉定。

## 生平
三十年中秀才，尋蒞日本慶應義塾大學，從堀江歸一習經濟。還，充郵傳部。民國初，授中國銀行上海分行副經理，累充中國銀行總經理。嘉璈久事度支，國用多艱，綜核銀行庶政尤親理，勾檢未嘗倦，遂諳幣制。始，民國財政紊亂，錢票公債幾無信用。及嘉璈督中國銀行，以良法釐剔鈔弊，而現金攜取、流轉漸易，商民遂信用其儲蓄。廿四年，擢鐵道部長。廿七年，調交通部。時抗戰起，嘉璈借外款辦湘桂鐵路，果行，一年而竣工，論者頌之。卅一年，病辭歸。卅二年九月，命往美國出使國際航空、貨幣會議，考察實業。卅四年，授東北行營經濟委員會主委，兼長春鐵路行司理事長。及蒞任，經濟大計決於嘉璈，凡滿洲國稅鈔幣制皆禁革之，乃主行東北券，由是交易之物始定為一焉。卅六年三月，遷中央銀行總裁。四月，命兼中央信托局理事長。嘉璈通貨殖，嫻於交涉，既掌央行，事無鉅細，俱以天下先。數晤美使司徒雷登議援助，以濟國帑。會綜理沿海財賦支絀，遣吏員至上海、香江等地，稽察金帛走私囤積弊竇。卅七年五月，以財政額算日絀，乞開缺。明年，嘉璈攜家寓澳洲國立大學為經濟教授。歷美國洛約拉馬利蒙特、斯坦福、新加坡南洋、國立臺灣大學教授。六十八年十月十三日，卒於加利福尼亞，年八十九。撰有日記、中國鐵道建設及通膨之螺旋諸書。

## 親族

* 父：**張祖澤**
* 母：**吳曼華**
* 長兄：**張嘉保**
* 次兄：**張嘉森**
* 妹：**張嘉玢**
** 妹夫：**徐志摩**
* 弟：**張嘉鑄**
* 季妹：**張嘉蕊**

## 考據

分類:中華民國列傳
國立臺南第一高級中學

**國立臺南第一高級中學**，位於中華民國臺南市東區大學里，立於台灣日治時期之高級中學，簡謂為**國立臺南一中**、**臺南一中**、**南一中**、**TNFSH**，舊謂為「南二中」、「省一中」，日治時屬竹園町，自詡「竹園岡」。

## 簡介
普通高中，主收男學生（除科學班），校舍建於高丘上，清時期舊謂西竹圍、日治改屬竹園町，故亦有「竹園岡」之別稱。日治時期日人施行市區改正計畫，闢勝利路，分黌宮為本部文區和二部武區；現中地道連，並鄰國立成功大學。校北界為德慶溪古河。

## 史

臺灣總督府於公曆一九二二年頒《台灣教育令》之二修，為「日臺共學」，立「**臺南州立臺南第二中學校**」，別於「一中（今國立臺南第二高級中學）」、「一女中（今國立臺南女子高級中學）」為收日人或權貴，第二中學校供臺人就學。原五年制，一九四三年太平洋戰爭起，縮改至四年制。

公曆一九四五年第二次世界大戰終後，中華民國國民政府續在臺之教，改其名為「**臺灣省立臺南第一中學**」，為「三三制」完全中學。一九四七年，生員議校刊上吳乃光教授所作之文「論台灣人當前的教育及語文教授」中部分文句「輕視本省人與學生青年」，正月十七日課罷，受勸後翌日復校上課。

一九四九年，辦省立臺南補習學校，改其名為「**臺灣省立臺南第一中學附設補習學校**」。一九五九年，於臺南新化設「臺灣省立臺南第一中學新化分部」，收高中學生，一九六六年八月獨立設校（今國立新化高級中學）。
一九七零年，改校名為「**臺灣省立臺南第一高級中學**」，公曆二千年精省，改隸教育部，更名為「**國立臺南第一高級中學**」。

公曆二千零二十二年四月，建校百年，邀眾校友回校，與建校百年典禮。

## 歷校長
**日治階**
:
**中華民國階**
:

## 校頌
大海蒼蒼，高山昂昂。
榕橋交拱，翠映我黌宮。
海濱華胄，鄒魯文風。
德智體群，兮多士陶鎔。
勤讀書，守秩序。思齊往哲，光文沈公。
愛吾國，愛吾民，臺南一中，無負鄭成功。

## 校友
見國立臺南第一高級中學校友列表
## 胞校
* 附屬高等學校及中學
* 慶尚高等學校
* 宮城縣宮城第一高等學校
* 愛知縣一宮西高等學校
* 筑波大學附屬駒場中學校及高等學校
* 仁川鎮山科學高中
* 靜岡縣立藤枝東高等學校
* 駒場東邦中學校・高等學校
### 交流程
*鳥羽高校學生蒞臨
*可續發展志論壇
*一宮西高等學校雲上談
*宮城一高學生蒞臨
*亞太青年互動論壇（實為水性調查）
*換校生
*教育之旅

## 風俗，學生概況
班級種類有普通，雙言，疇優，科學之分。科學班於學子於國中時選才；雙言，疇優為入學後以試篩。
課間段，學生戲球（俗謂：測數B）、戲電遊、遊行於校間。
有迷子廚，淫夢廚等。
師生友恭，氛融洽，和諧，然試近時則勞於成績。

大學學科能力測驗近時，備糧餐，供學生，謂「活力補給站」。

## 攷
竹園大典

分類:學校
易轝驛

路網交匯處，交通之要地也。旅客於此，無庸出驛，即可易轝。

易轝之道有五：同臺之易、跨臺之易、跨層之易、穿堂之易、甬道之易。

同臺之易，可謂至捷者。旅客落轝，立而不行，異路之轝即至。淡水信義路之北投驛易至新北投附路與松山新店路之七張驛易至小碧潭附路是也。

跨臺之易，或稱平行之易，亦為僄遬。適於島型驛，其兩側路殊。旅客落轝，步至對面，即得易轝。淡水信義路及松山新店路之中正紀念堂驛與松山新店路及中和新蘆路之古亭驛如是。

若二臺呈重沓樣，則需跨層之易。以函道、步升梯、天梯等建置達異層之臺。眾驛均為此易法，如板南路及中和新蘆路之忠孝新生驛。倘二路之臺層相去甚大，斯見非廳堂、無路臺之易轝用層，如淡水信義路及板南路之臺北驛。

穿堂之易，係現於廳堂夾路臺間時。二臺互疊，廳堂設其間，則易轝必經。中和新蘆路及環狀路之景安驛與文湖路及板南路之南港展覽館驛為之。

甬道之易，蓋因路臺隔迥也。落轝始需步行甬道、函道、步升梯、天梯等至達異路臺。用於大驛也，如臺北驛。
分類:驛型
于右任

**于右任**，初諱**伯循**，以字顯，陝西人。清光緒五年四月十一日，誕於三原。

## 生平
右任早慧，資屬文，銳意維新、革命諸事。廿八年舉人。三十年初，右任抵上海，求學於震旦黌。尋流寓日本，孫文攜其入革命黨。文素知右任才，乃遣還，薦其創置神州日報，又辦民呼、民籲及民立報，以倡革命。民國元年，臨時政府立，擢交通部次長。十月，入國民黨。明年，二次革命潰，總統袁世凱命緝國民黨人，文與黃興等奔日本，右任亦從之。及世凱卒，遂歸。六年，文自立陸海軍大元帥於廣州，詰以北京政府毀法，詔伐之。右任至陝督辦軍務，授靖國軍總司令。累遷國民黨中央執行委員、陝西省政府主席、審計院長。北伐成，授右任為國民政府委員。十九年十一月，擢監察院長。卅七年四月，國府欲行憲，悉召國民大會代表議推總統。時右任久居清要，位顯，欲選副座，而黨魁蔣中正薦用孫科，代表多軋右任。及落選，右任聞忿甚，作書悼慟。

右任美須髯，善草，書法入聖，其字幅名重於海內，學者奉若師友，以為不及矣。卅八年，政府徙臺灣。右任蒞臺，掌監察院如故，歷卅四年也。五十一年，右任年已老，撰日記賦《思鄉歌》，歎曰：「葬我於高山之上兮，望我大陸；大陸不可見兮，只有痛哭。葬我於高山之上兮，望我故鄉；故鄉不可見兮，永不能忘。天蒼蒼，海茫茫，山之上，國有殤。」及中共勢方盛，北向進取沮撓之，益哀，自是不豫。五十三年八月十二日，疾作。十一月十日，卒於臺北，年八十有五，葬陽明山。

## 親族

* 妻：**高仲林**
* 長子：**于望德**
* 第二子：**于彭**
* 第三子：**于中令**
* 女：**于念慈**
** 婿：**張澄基**

## 考據

分類:中華民國列傳
東京科學大學

**東京科學大學**，略稱科學大，在日本東京。令和六年肇始於東京工業大學與東京醫科齒科大學之合併。學院眾多，專精於格致、工藝、岐黃、齒科之道，並倡導跨學科之授業，為東瀛四大學術重鎮之一。

其生員凡一萬二千餘，錄取之艱，聞名遐邇。師資與舊生之中，多為名流碩彥，或領政壇，或執商界牛耳，或治學問精深，尤以諾貝爾獎得主白川大隅二氏、前首相之名最為顯赫。

## 它典
* 東京科學大學

分類:日本之大學
休伊·皮爾斯·朗

**休伊·皮爾斯·朗**者，姓朗，名曰休伊，字皮爾斯，世稱王魚，美國路州溫教區人也。西元一八九三年八月三十生 ，卒於西元一九三五年九月十日。

農家子也，行七。父休伊，自徙於溫縣，祖輩皆為庶人。溫縣在國之南，地僻民窮，民粹當道。其民身皆身南而面北。昔南北美之役，溫縣之民共議聯邦之去留，留者十有八九。朗公少有大志，能辨是非。當其垂髫，嚐見唱賣鄉鄰之田以償債。鄉鄰數哀求以覓食路，愆時日以待收成。三唱將畢，債主相爭，而奪其土，朗公大害。自語曰「恐矣！此吾幼時之遺恨也！」至於束發，而志於學。州學獎以膏火銀，然其食不足，居不定，未得入州學。

年十七，出官學，入修院公學，至於樗蒲傾產，以旅商為務，債乃得償。後研律法於俄赫拉荷馬、杜蘭大學，越四年，學畢，為訟師業。滿奇年，有所成。學時，什城有烹飪之會，遇女羅斯，一見鍾情，乃取之。
公為訟師時， 輒為勞工辯。嘗控訴大公司行事之不端，罔顧章法，屢控標準石油，是以得美稱，稱著農工。朗公起於訟師，舉路州鐵路專員，入籍民主黨。四年，遷路州吏部幕僚，訴坎伯蘭公司，勝，全美稱道。朗公博聞強識，律法政令，爛熟於胸，凡其出堂，律書無所備。時先總統塔夫脫主司律法，乃贊曰：“所謂才學出眾，智能超群，維斯人也”

西元一九二四年，競舉州長。朗公長於辭令，善於諷諫，論政辯理，而取勝於眾人。然其諱談族種，乃敗績。知其不足，乃自反，專談均產共富之說。越四年，復選。競選之時，托古布萊恩公，號曰「人人皆王」。朗公巡遊路州，跋涉鄉裡，意切情深，白話以取信鄉裡，鄉裡未有不助之者。馬丁維爾，路州鄉野也，朗公引經據典，曾言焉：「昔者於此，伊万吉林踟躕以俟所歡加里布埃爾，竟不得。朗費羅以是為詩。此橡樹之所在也，遂為千古勝地。待公學，啟蒙幼童，庠塾何在？ 爾折幣帛，修築公道，路何在？ 救人之醫館何在？ 伊万吉林恨紛如而漣如，唯流涕眾生。此橡樹而悼幾世矣。是時，朗公乃歷代州長最少者也。

既拜州長，罷前代之吏，黜素餐之官，廣任親信，掌控州府。表其弟厄爾屢遷要職，控救濟之司，又屬舊識艾倫、博茲曼遊說議會，以掌制令。朗公屬令，不拘舊制、不照舊例。屢強令實行，路州舊官，頗有怨言。然朗公遣人以兵脅之，其人莫敢不從。昔路州山區縱橫，康莊短促，道阻且長，密河隔絕東西，無橋橫渡，其餘大河橋亦惟三座而已。民生多艱，雜稅擾民，州官蒙蔽視聽，貧者不得舉用，下情不得上達。既制二司，則初行其政，令州府資給庠序以購蒙學之書，興公學，建醫館，修橋路，以工代賑，並嚴懲姦邪，削選舉之財限，取締苛捐，讓小利以殷百姓。州縣之民，多受膏澤，是以取信於民，深得民意。至於種族之事，朗公未有定論。然削選舉之財限，此有利諸崑崙人也。 3K者，極仇崑崙人之黨也。朗公語之黨首“勿許其人入吾之公所。”

政令新下，用度不足，須開新利源。又作新稅法，徵石油新稅，量優劣以定抽成。此法有害諸石油商也，引路州胥怨者結黨謀逆，欲除朗公而後快。朗公深孚民心，以民意挫之。其後，朗公痛斥諸卿，罷官謀逆嫌疑者，甚之，組私兵自衛。期間，有從者號之“王魚”，朗公喜之，亦自號“王魚”。後，朗公與人爭辯烹飪之道，又毆旁人於華府，便服俟德人之武官，而聲名噪於全美。

藉此聲名，朗公謀入華府，亦欲以立威州部以警非議之人，故而參選路州參議。朗公憑鄉人之助力，大敗其敵，如願得償。然，朗公憂心路州有失，故久居本州，辭不就職。當此之時，屬法迅疾，快者，二小時內屬法四十有四。令親信掌州府諸要職，又制政令要款諸商人，裙帶勾連以保忠貞之官吏。此番作為，頗多非議。及一九三二年，朗公方赴華府履職。

當是時也，蕭條肆虐，寰球炎涼，四海困窮。百業凋敝，工銀驟減，民眾枵腹。華府拱手，不復興作一業，胡​​佛放任，不安民行一策。南國農戶植棉者眾，然多植量豐，凡棉者難售。故朗公議時歲禁植棉，減棉之量而貴其價。雖得州塅議之阻而未成，歲休之論或以為然也。蕭條時，朗公疏申法，責不均，又獨攻議長羅賓遜善總統胡佛，稱著同僚。

三二年之大選，朗公視先總統羅斯福存變法之心，出力助之，南收諸議員以保選票。然朗公之所為不為羅斯福公所重，及競選，其所製止於西部諸州。朗公未餒，助一女卡拉韋參選參議，連任。朗公於參議院，屢阻議事，口若懸河，延表決之序，長篇累牘，塞官吏之明，故漸為同僚所厭。

新政百日，朗公曉羅斯福公無意本均產濟貧，稍疏之，轉責其施政泛泛，小成即安，未能大有所為，頻講演以止羅公之法令。阻《全國工業復興法》，半日講演不輟學，乃是時二長阻事。朗公嘗言：「國有共民二黨，予觀二黨諸黨首所異者唯一，一者自下剝爾之膚也，另者自上剝爾之膚也。」羅公遂惱，評曰「國有至危之二人，一者，麥克阿瑟也，二者，朗也。仍查處其下之髒吏。是時，朗公始談其均富之策。朗公言：“今本國十無二者盡具國家之財十之有九”，故而欲節制資本豪富之徒，限富人趙以一萬萬元，歲入百萬元，遺產五百萬。及一九三、二月，朗公具疏其策，名曰「均富之計」。略雲：私財越百萬者徵累入稅，度天下諸戶之財產以得均數，禁萬民之財而不得逾其倍三百，保諸戶歲入不減於其三分之一。富者僅可歲入百萬，遺產五百萬。逾財則徵均富之稅而立聯邦基金，以潤澤百姓。予逾六十者月賜三十，足給退伍者卹金，免學校、醫療之費，定週工時三十小時、勞工享其月假。削官吏之俸祿，興橋、路諸工程，治沙患以安西民。官府購而蓄農產，富農平糴。朗公言“唯此法可解蕭條之急”，然眾不及此法，參院亦不許，故朗公立均富協會，創《美國進步報》以宣其法。後人或評朗公之法「促新政之左傾」。五月，朗公援巴拉圭，先巴拉圭因查科與玻利維亞戰，朗公責華爾街挑動二國相爭，又咎美西之戰、介入大戰為華爾街之謬。時人評朗公孤立主義者之表率也。

三、五年，臨明年之大選，朗公聲望日盛，呼聲水漲船高，欲立新黨而參選。羅公及僚佐大患之，若朗公立新黨而參選，則可獲選票十之有一，此足使本黨敗選之。若民黨失利，共黨得勢，共黨難大有所為，朗公之威則漸長，又何以抑之？時朗公盟與神甫庫格林、博士湯德森、議員諾里斯之徒，其人共異新政，懷特立之政見，而其勢不俗。朗公又擴協會之地域，張報刊之範圍，當時是也，聲望未遜於羅斯福公。然朗公舊控路州之政治，及至三、五年，非議者糾民兵以抗朗公。時路州主政朗公親信艾倫公是也，艾倫公調州兵鎮之，方定時局。夏，朗公特召再立法會，立法以攏州長之權。屬法迅疾，未經詳議，一會間凡就四十二律而議員惟曉法條之名。甚者，朗公引憲法以衛州權，準路州捉羅公之欽差下獄。路州之政事，愈為專斷，議員皆敢怒而不敢言。

九月八日，朗公適州議會而立法，此法將重劃路州之選區，有損朗公之政敵帕維也。法令既就，帕維女婿謀害朗公，持手鈳擊之，中。朗公彌留之際言：「天父，無令吾死，吾遺諸事未成。」十日，薨，年四十二，葬國會前。其諸盟友繼其遺志，立聯盟黨參選。然失朗公之力，竟敗績慘慘。

朗公雖辭世，恩蔭庇於家族。其兄厄爾屢任路州州長。子拉塞爾任參議，屢掌國之財政，定諸稅法利民。其餘諸親屬，亦多任於路州及國會。至於路州百姓，皆稱朗公善，心念朗公之時。或言「朗公在時，亦不覺異，自朗公歿後，正不見其比。」黑豹黨之首，休伊·牛頓名亦同朗公以紀之。
西哀士

**西哀士** ，諱**埃馬努埃爾-約瑟夫**。法蘭西人，西元一七四八年三月三日，誕於弗雷瑞斯。
## 生平
少穎慧，以耶穌會士召試，入索邦學院習神、文諸學術。一七七二年，授司鐸，尋改特雷吉耶主教秘書。一七八〇年，調沙特爾區，擢副主教。一七八九年，法王詔設三級會議，西氏以教士欽選議員。已而開議，西氏上書《論特權》，又進陳《孰為第三等級》疏請行憲政。疏聞，聲名顯，京師百姓言其得士，朝議皆以西氏學行稱之。一七九二年九月，共和立，充國民公會議員。

時法王既幽廢，公會集議員代表會鞫，以王謀反不軌諸狀，命棄市，西氏等咸與焉。先是，羅伯斯庇爾與雅各賓黨人柄國，益務訐發，擠排異己。西氏憚其勢，故謹事之，議政皆推而不專。羅氏及其黨人假事端譖殺諸不附己者，議員布里索、韋尼奧、丹東、德穆蘭等下獄論死，而西氏卒無一語，弗敢持可否。一七九四年七月，羅氏等伏誅，始視事得預機務。

一七九五年，充法蘭西人文院，遷出使荷蘭代表。累授督政官，固讓之，遷五百人院議長。一七九八年，調使普魯士。明年，還，五月，擢督政。一七九九年十一月，京師亂作，將弁拿破崙縱兵圍督政府，悉罷督政巴拉斯、元老及五百人院議員等，威震天下。初，西氏多智數，亦頗附和拿破崙；由是同謀舉事，中外相呼應。及事成，授第二執政。十二月，改護憲參議院議長。一八零四年五月，拿破崙即皇帝位，以西氏耆舊佐命功，予加伯爵，令就食邑克羅訥，賜田產不可計。一八一五年，波旁復辟，旋坐弒逆謫斥之，流布魯塞爾。居十五年，菲利普王立，赦還。一八三六年六月二十日，以老病卒於京，年八十有八。
## 考據

分類:波旁列傳
曹利用

**曹利用**，字**用之**，趙州寧晉人，崇儀使諫子也。

## 締盟澶淵

利用少喜談辯，慷慨有志操。諫卒，補殿前承旨，改右班殿直，遷為鄜延路走馬承受公事。景德元年，契丹攻河北，宋真宗幸澶州，射殺契丹大將撻覽，契丹欲收兵去，使王繼忠議和，擇可使契丹者。利用適奏事行在，樞密院以利用應選，真宗曰：「此重事也，毋輕用人。」明日，樞密使王繼英又薦利用，遂授閤門祗候、崇儀副使，奉書詣契丹軍。真宗語利用曰：「契丹南來，不求地則邀賂爾。關南地歸中國已久，不可許；漢以玉帛賜單于，有故事。」利用憤契丹，色不平，對曰：「彼若妄有所求，臣不敢生還。」真宗壯其言。

利用馳至軍中，契丹主母蕭太后見利用車上，車軛設橫板，布食器，召與飲食，其從臣重行坐。飲食畢，果議關南地，利用拒之。遣其臣韓杞來報命，利用再使契丹。蕭太后曰：「晉德我，畀我關南地，周世宗取之，今宜還我。」利用曰：「晉人以地畀契丹，周人取之，我朝不知也。若歲求金帛以佐軍，尚不知帝意可否，割地之請，利用不敢以聞。」其政事舍人高正始遽前曰：「我引眾以來，圖復故地。若止得金帛歸，則愧吾國人矣。」利用曰：「子盍為契丹熟計，使契丹用子言，恐連兵結釁，不得而息，非國利也。」契丹度不可屈，和議遂定，利用奉約書以歸。擢東上閤門使、忠州刺史，賜第京師。契丹遣使來聘，遂命利用迎勞之。

## 勤於邊事
知宜州劉永規馭下殘酷，軍校乘眾怨，殺永規叛，陷柳城縣，圍象州，分兵掠廣州，嶺南騷動。真宗謂輔臣曰：「向者司天占候當用兵，朕固憂遠方守將非其人，以起邊釁，今果然。曹利用曉方略，盡心於事，其以為廣南安撫使。」利用至嶺外，遇賊武仙縣。賊持健標，蒙采盾，衣甲堅利，鋒鏑不能入。利用使士持巨斧長刀破盾，遂斬首以徇。嶺南平，遷引進使。歷客省使、嘉州防禦使，出為鄜延路總管。大中祥符七年，拜樞密副使，加宣徽北院使、同知院事，進知院事，遂拜樞密使、同中書門下平章事。

利用在位既久，頗恃功。天禧二年，輔臣丁謂、李迪爭論真宗前，迪斥謂姦邪，因言利用與之為朋黨。利用曰：「以片文遇主，臣不如迪；捐軀以入不測之虜，迪不逮臣也。」迪坐是免，而利用以檢校太師兼太子少保為會靈觀使，進尚書右僕射。乾興初，加左僕射兼侍中、武寧軍節度使、景靈宮使，詔如曹彬給公使錢歲萬緡。契丹使者蕭從順桀驁，稱疾留館下，不時發。宋廷遣使問勞，相望於道。利用請一切罷之，從順乃引去，尋加司空。

## 權赫一時
舊制，樞密使雖檢校三司兼侍中、尚書令，猶班宰相下。乾興中，王曾由次相為會靈觀使，利用由樞密使領景靈宮使，時重宮觀使，詔利用班曾上，議者非之。未幾，曾進昭文館大學士、玉清昭應宮使，將告謝，而利用猶欲班曾上，閤門不敢裁。仁宗與太后坐承明殿久之，遣押班趣班，閤門惶懼莫知所出，曾抗聲目吏曰：「但奏宰臣王曾等告謝。」班既定，而利用怏怏不平。太后使同列慰曉之，仍詔宰臣、樞密使序班如故事，而利用益驕，尚居次相張知白上。尋召張旻於河陽，為樞密使，利用疑代己，始悔懼焉。

時太后臨朝，中官與貴戚稍能軒輊為禍福，而利用以勳舊自居，不恤也。凡內降恩，力持不予，左右多怨，太后亦嚴憚利用，稱曰侍中而不名。利用奏事簾前，或以指爪擊帶鞓，左右指以示太后曰：「利用在先帝時，何敢爾邪？」太后頷之。利用奏抑內降恩難屢卻，亦有不得已從之者。人揣知之，或紿太后曰：「蒙恩得內降輒不從，今利用家媼陰諾臣請，其必可得矣。」下之而驗，太后始疑其私，頗銜怒。

內侍羅崇勳得罪，太后使利用召崇勳戒敕之，利用去崇勳冠幘，詬斥良久，崇勳恨之。會從子汭為趙州兵馬監押，而州民趙德崇詣闕告汭不法事。奏上，崇勳請往按治，遂窮探其獄。汭坐被酒衣黃衣，令人呼萬歲，杖死。初，汭事起，即罷利用樞密使，加兼侍中判鄧州。及汭誅，謫左千牛衛將軍、知隨州。又坐私貸景靈宮錢，貶崇信軍節度副使，房州安置，命內侍楊懷敏護送。諸子各奪二官，沒所賜第，籍其貲，黜親屬十餘人。宦者多惡利用，行至襄陽驛，懷敏不肯前，以語逼之。利用性素剛，遂投繯而絕，以暴卒聞。

後其家請居鄧州，仁宗惻然許之，命其子內殿崇班淵監本州稅。明道二年，追復節度兼侍中，後贈太傅，還諸子官，賜諡「**襄悼**」，命學士趙概作神道碑，仁宗為篆其額曰：「旌功之碑」，詔歸所沒舊產。

## 考據
* (元) 脫脫等纂《宋史·巻二百九十》

分類:宋列傳
護良親王

**護良親王**，後醍醐帝第三子也，妣曰民部卿三位親子。

## 生平
延慶元年，誕於京。年六歲，帝命度為僧，入天台宗梶井門跡三千院，賜號「大塔宮尊雲法親王」。王驍勇善射，以武略歷位天台座主，前後掌僧兵，公卿豪族多從其遊。元弘元年八月，帝詔伐鎌倉，傳檄暴北條氏過惡，天下響應。王尋至比叡山募兵，及附者眾，引兵衛尉楠木正成合從招討，拔赤坂，又陷和泉、河內諸城。三年初，王率僧兵據吉野，以所部三千餘騎援正成，破鎌倉軍於千早，於是敵勢益危。五月，鎌倉平，諸北條伏誅。俄而改元建武，大封功臣，俟王領大軍上洛，乃進封王為征夷大將軍、兵部卿，都督諸軍事，時以王號曰大塔宮，故稱「宮將軍」。

王素有大略，帝嘗以其類己，及開府總握兵柄，務進羣賢，楠木正成與諸將北畠顯家、新田義貞、赤松則村等俱得用。王德望益隆，中外公家皆頌之。足利高氏者，讃岐守貞氏子，世為鎌倉御家人。先是，鎌倉以高氏領本部兵伐帝，抵丹波，既見鎌倉勢蹙，知其必敗，遂與部曲定計，舉眾降於帝。高氏敗六波羅敵眾，與勤王之軍克復京闕，以功封鎮守府將軍，帝賜名「尊氏」，寵恩益盛。王窺其恃兵跋扈，終不為臣下，患之，數陳於帝前，言尊氏有異謀，弗聽。尊氏聞，頗不平之，亦以王位尊崇，班次居己上，深所銜恨。

時帝妃三位局廉子專寵，意立己子恆良為東宮，尤忌王明察，欲圖之。廉子由是交通尊氏計事，譖毀王於上，排陷日深。建武元年，王糾僧兵眾謀誅尊氏，事洩，廉子等益傾誣。又以王與諸將上洛，軍容甚盛，入覲無顧忌，帝浸厭之。十一月，帝宣召王入，遽收繫於內裏，責數其罪，罷大將軍職任；徙鎌倉，安置東光寺，令尊氏弟左馬頭直義守之。明年八月，北條餘黨再起鎌倉，兵鋒方銳，將陷城。是夜直義引足利所部亟出避，恐王與北條相結納，乘隙使將弁淵邊義博詣，遂害王，時年二十七。及王薨，尊氏益專權震主，帝始知王無辜，悲甚，舊侶部曲等聞亦憐之。

### 親族
王嘗娶北畠婦，孕一子。

## 註釋


## 考據

分類:鎌倉列傳
分類:室町列傳
吉米卡特

**卡特**，諱**吉米** ，一九二四年十月一日誕於喬治亞。少起於農家，後入行伍，入民主黨，終登美利堅合眾國第三十九任總統之位。公於中華頗善，鄧公訪美時，曾以禮相待。其在任之際，歸巴拿馬運河區主權。雖與伊朗交惡，且抵制莫斯科奧運會，然其國人多許之，蓋其謙遜兼具奉獻，堪稱公差之楷模。卡特亦獲諾貝爾和平獎，名望聞於寰球。

二〇二四年十二月廿九日，公享高壽，年百歲，無疾而薨。
慶應義塾大學

**慶應義塾大學**者，日本著名學府也，坐落於東京都港區三田，以「實學」為旨，重學術與實踐並重之道。日本私學中，歷史悠久，創建於安政五年（1858年），開國維新之際，福澤諭吉始設義塾，後演變而為今日之大學。今師生逾三萬五千，校友組織「三田會」為日本社會中財智兼具者之代表。現任塾長為伊藤公平。

## 它典
* 慶應義塾官址（日文） 

分類:日本之大學
唐憲宗

**唐憲宗李純**，順宗之長子，母曰莊憲皇太后王氏。貞元四年六月己亥，封廣陵郡王。二十一年三月，詔立為太子。永貞元年八月，順宗傳位於太子。乙巳，即皇帝位於太極殿。丁未，始聽政。壬申，夏綏銀節度留後楊惠琳反。十二月壬戌，中書舍人鄭絪為中書侍郎、同中書門下平章事。

元和元年正月丁卯，大赦，改元。賜文武官階、勳、爵，民高年者米帛羊酒。癸未，長武城使高崇文為左神策行營節度使，率左右神策京西行營兵馬使李元奕、山南西道節度使嚴礪、劍南東川節度使李康以討劉闢。甲申，順宗崩。劉闢陷梓州，執李康。三月丙子，高崇文克梓州。辛巳，楊惠琳伏誅。五月辛卯，尊母為太后。

六月丁酉，高崇文及劉闢戰於鹿頭柵，敗之。癸卯，嚴礪又敗之於石碑谷。閏月壬戌，平盧軍節度使李師古卒，其弟師道自稱留後。七月壬寅，葬順宗於「豐陵」。癸丑，高崇文及劉闢戰於玄武，敗之。八月丁卯，進封子平原郡王寧為鄧王，同安郡王寬澧王，延安郡王宥遂王，彭城郡王察深王，高密郡王寰洋王，文安郡王寮絳王；封子審為建王。九月丙午，嚴礪及劉闢戰於神泉，敗之。辛亥，高崇文克成都。十月甲子，減劍南東西川、山南西道今歲賦，釋脅從將吏。葬陣亡者，稟其家五歲。戊子，劉闢伏誅。

二年正月己丑，朝獻於太清宮。辛卯，有事於南郊，大赦。賜文武官勳、爵，文宣公、二王後、三恪、公主、諸王一子官，高年米帛羊酒加版授。乙巳，宰相杜黃裳罷。己酉，御史中丞武元衡為門下侍郎，中書舍人李吉甫為中書侍郎、同中書門下平章事。二月己巳，罷兩省官次對。癸酉，邕管經略使路恕敗黃洞蠻，執其首領黃承慶。十月，鎮海軍節度使李錡反，殺留後王澹。乙丑，淮南節度使王鍔為諸道行營兵馬招討使以討之。丁卯，武元衡罷。癸酉，鎮海軍兵馬使張子良執李錡。十一月甲申，李錡伏誅。十二月丙寅，劍南西川節度使高崇文為邠寧節度、京西諸軍都統。

三年正月癸巳，羣臣上尊號曰睿聖文武皇帝，大赦。四月壬申，大風壞含元殿西闕檻。六月，西原蠻首領黃少卿降。七月辛巳朔，日有食之。九月庚寅，山南東道節度使于頔為司空、同中書門下平章事。丙申，戶部侍郎裴垍為中書侍郎、同中書門下平章事。戊戌，李吉甫罷。四年三月乙酉，成德軍節度使王士真卒，其子承宗自稱留後。閏月己酉，以旱降京師死罪非殺人者，禁刺史境內榷率、諸道旨條外進獻、嶺南黔中福建掠良民為奴婢者，省飛龍廄馬。己未，雨。丁卯，立鄧王寧為太子。七月癸亥，吐蕃請和。八月丙申，環王寇安南，都護張舟敗之。十月辛巳，成德軍節度使王承宗反，執保信軍節度使薛昌朝。

癸未，左神策軍護軍中尉吐突承璀為左右神策、河陽、浙西、宣歙、鎮州行營兵馬招討處置使以討之。戊子，承璀為鎮州招討宣慰使。癸巳，降死罪以下，賜文武官子為父後者勳兩轉。十一月己巳，彰義軍節度使吳少誠卒，其弟少陽自稱留後。五年正月己巳，左神策軍大將軍酈定進及王承宗戰，死之。四月丁亥，河東節度使范希朝、義武軍節度使張茂昭及王承宗戰於木刀溝，敗之。七月丁未，赦王承宗。乙卯，幽州盧龍軍節度使劉濟卒，其子緫自稱留後。十月，張茂昭以易、定二州歸于有司。辛巳，義武軍都虞候楊伯玉反，伏誅。是月，義武軍兵馬使張佐元反，伏誅。閏月辛卯，辰、漵州首領張伯靖反，寇播、費二州。辛亥，皇太子薨。

七年正月癸酉，振武河溢，毀東受降城。七月乙亥，立遂王宥為太子。八月戊戌，魏博節度使田季安卒，其子懷諫自稱知軍府事。九月，京師地震。十月乙未，魏博軍以田季安之將田興知軍事。庚戌，降死罪以下，賜文武官子為父後者勳兩轉。是月，魏博節度使田興以六州歸於有司。八年三月甲子，劍南西川節度使武元衡為門下侍郎、同中書門下平章事。四月己亥，黔中經略使崔能討張伯靖。五月癸亥，荊南節度使嚴綬討伯靖。丁丑，大隗山崩。六月辛卯，渭水溢。辛丑，出宮人。七月己巳，劍南東川節度使潘孟陽討張伯靖。八月辛巳，湖南觀察使柳公綽討伯靖。丁未，伯靖降。十二月庚寅，振武將楊遵憲反，逐其節度使李進賢。

九年閏八月丙辰，彰義軍節度使吳少陽卒，其子元濟自稱知軍事。九月丁亥，山南東道節度使嚴綬、忠武軍都知兵馬使李光顏、壽州團練使李文通、河陽節度使烏重胤討之。十月，太白晝見。丙午，李吉甫薨。甲子，嚴綬為申、光、蔡招撫使。

十年正月乙酉，宣武軍節度使韓弘為司徒。二月甲辰，嚴綬及吳元濟戰於磁丘，敗績。自冬不雨至于是月。丙午，雪。壬戌，河東戍將劉輔殺豐州刺史燕重旰，伏誅。三月庚子，忠武軍節度使李光顏及吳元濟戰於臨潁，敗之。四月甲辰，敗之於南頓。五月丙申，又敗之於時曲。六月癸卯，盜殺宰相武元衡於京師。乙丑，御史中丞裴度為中書侍郎、同中書門下平章事。七月甲戌，王承宗有罪，絕其朝貢。八月己亥朔，日有食之。丁未，李師道將訾嘉珍反於東都，留守呂元膺敗之。乙丑，李光顏及吳元濟戰於時曲，敗績。九月癸酉，韓弘為淮西行營兵馬都統。十一月壬申，李光顏、烏重胤及吳元濟戰於小溵河，敗之。丁丑，李文通又敗之於固始。戊寅，盜焚獻陵寢宮。十二月甲辰，武寧軍都押衙王智興及李師道戰於平陰，敗之。

十一年正月己巳，張弘靖罷。乙亥，幽州盧龍軍節度使劉緫及王承宗戰於武彊，敗之。癸未，免鄰賊州二歲稅。甲申，盜斷建陵門戟。二月庚子，王承宗焚蔚州。乙巳，中書舍人李逢吉為門下侍郎、同中書門下平章事。三月庚午，皇太后崩。四月庚子，李光顏、烏重胤及吳元濟戰於凌雲柵，敗之。乙卯，劉緫及王承宗戰於深州，敗之。己未，免京畿二歲逋稅。五月丁卯，宥州軍亂，逐其刺史駱怡，夏綏銀節度使田縉敗之。丁亥，雲南蠻寇安南。六月，密州海溢。甲辰，唐鄧節度使高霞寓及吳元濟戰於鐵城，敗績。

七月壬午，韓弘及元濟戰於郾城，敗之。丙戌，免淮西鄰賊州夏稅。八月戊申，西原蠻陷賓、巒二州。己未，昭義軍節度使郗士美及王承宗戰於柏鄉，敗之。庚申，葬莊憲皇太后於豐陵。十一月乙丑，邕管經略使韋悅克賓、巒二州。甲戌，元陵火。十二年四月辛卯，唐鄧隋節度使李愬及吳元濟戰於嵖岈山，敗之。乙未，李光顏敗之於郾城。五月辛酉，李愬敗之於張柴。七月丙辰，裴度為淮西宣慰處置使。八月癸亥，烏重胤及吳元濟戰於賈店，敗績。甲寅，李愬及吳元濟戰於吳房，敗之。十月癸酉，克蔡州。甲戌，淮南節度使李鄘為門下侍郎、同中書門下平章事。十一月丙戌，吳元濟伏誅。是歲，容管經略使陽旻克欽、橫、潯、貴四州。

十三年三月己酉，橫海軍節度使程權以滄、景二州歸於有司，權朝於京師。四月甲寅，王承宗獻德、棣二州。庚辰，赦承宗。七月乙酉，宣武、魏博、義成、橫海軍討李師道。辛丑，李夷簡罷。十月壬戌，吐蕃寇宥州，靈武節度使杜叔良敗之於定遠城。十一月丁亥，命山人柳泌為台州刺史以求藥。十二月，庚戌，迎佛骨於鳳翔。

十四年正月丙午，田弘正及李師道戰於陽穀，敗之。二月戊午，師道伏誅。四月丙子，裴度罷。七月戊寅，韓弘以汴、宋、亳、潁四州歸於有司，弘朝於京師。己丑，羣臣上尊號曰元和聖文神武法天應道皇帝。大赦，賜文武官階、勳、爵。遣黜陟使於天下。辛卯，沂海將王弁殺其觀察使王遂，自稱留後。丁酉，河陽節度使令狐楚為中書侍郎、同中書門下平章事。九月戊寅，王弁伏誅。十五年正月庚子，皇帝崩，年四十三。謚曰昭文章武大聖至神孝皇帝，葬景陵。

帝剛明果斷，自初即位，慨然發憤，志平僭叛，能用忠謀，不惑羣議，卒收成功。自吳元濟誅，彊藩悍將皆欲悔過而効順。當此之時，唐之威令，幾於復振，則其為優劣，不待較而可知也。及其晚節，信用非人，不終其業，而身罹不測之禍。嗚呼！小人之能敗國也，不必愚君暗主，雖聰明聖智，苟有惑焉，未有不為患者也。
陳登

**陳登**，字**元龍**，下邳淮浦人。父珪，漢沛相。

登少有扶世濟民之志，博覽群書，學識淵博，雅有文藝，舊典文章，莫不貫綜。年二十五，舉孝廉，除東陽長，養耆育孤，視民如傷。時，世荒民饑，州牧陶謙表登為典農校尉，巡行土宜，興修水利，州豐穰。

謙卒，登說劉備領徐州。建安元年，呂布襲下邳，登與父珪陽附之，然陰惡其為人。二年，登使許，詣曹操，陳滅布之策。操奇其才，表為廣陵太守。

三年，操東征，登將郡兵為先鋒。及圍下邳，布執登三弟為質，登不為動，攻之益急，布遂敗亡。操嘉其功，令牧廣陵，甚得江、淮間歡心，有吞滅江南之志。

孫策嘗遣軍攻匡琦，登勒兵閉門示弱，敵眾懈，乃潛卒出擊，大破之，斬首萬級。後遷東城太守，廣陵吏民思其恩，欲隨之徙者萬數。

登好食生魚膾，致疾。初得華佗治，後疾再發，時佗不在，遂卒，年三十九。

## 評
劉備：「若元龍文武膽志，當求之於古耳，造次難得比也。」

許汜：「湖海之士，豪氣不除。」備聞之，駁曰：「君有國士之名，……而求田問舍，言無可采，是元龍所諱也，……如小人欲臥百尺樓上，臥君於地，何止上下牀之間邪？」

陳登之在任也，體察民情，撫弱育孤，深得百姓敬重。

## 據

## 出典
* 《三國志》
陳珪

**陳珪**，字**漢瑜**，下邳淮浦人也。家世仕宦，祖為廣漢太守亹，伯為太尉球。

珪少舉孝廉，除劇令，後遷濟北相，又轉沛相。

時袁術據淮南，欲僭號，以書招珪，並執其子應為質。珪拒之，復書斥其逆謀，辭義凜然。

及呂布據徐州，術欲與布結姻為援。珪與其子登患之，乃說布拒術，並遣登使許，結好於曹操，共圖呂布。建安三年，操東征，圍布於下邳。珪父子為內應，布軍遂潰。事定，操表登為廣陵太守，贈珪中二千石之俸。

歿年無載。

## 據
* 《三國志‧魏書》
* 《後漢書》
* 《資治通鑑》
日內瓦大學

縮圖
**日內瓦大學**（Université de Genève），在日內瓦，瑞士之大學堂也。公元十五五九年，加爾文始建日內瓦學院（Schola Genevensis），傳教神學、修辭、辯證、兩希古文。道統淵深，甲於歐陸。經啟蒙之世，聲譽漸隆，科宇漸廣。公元一八七三年，立醫學系，以為大學。學風興盛，名仕輩出。瀛海東西，遍其桃李。今有生徒二萬餘。 

分類:大專院校
全斗煥

**全斗煥**，大韓民國第十一代與十二代大統領。號**日海**，本貫完山全氏。

## 早年
一九三一年三月六日，誕於慶尚南道陝川郡一農家。入青年，讀於大邱工業中學，值戰時，校時休。一九五一年十月，自校卒業，報韓國陸軍士官軍校，未成。一九五二年一月，再試，成校第十一期生。卒業後，以少尉從軍，三年後，晉為中尉。
分類:大韓民國大統領世家
東京理科大學

**東京理科大學** ，略稱理科大，明治十三年肇於日本東京，初名「東京格致學講習所」，後更今名，為東瀛理工科重鎮之一。全校生員近兩萬，錄取不易，畢業尤難，素為學子所仰慕。

師生多為名流國士，有物理學家本多光太郎，亦有化學家大村智馳名於世。

## 它典
* 東京理科大學

分類:日本之大學
國立臺中科技大學

**國立臺中科技大學**，略稱臺中科大，本部在臺中市北區，乃技職體系之高等學府也。今有生員凡萬餘人，書藏餘冊。

## 史
大正八年肇於臺中，時名曰臺灣總督府臺中商業學校。十年改制，云臺中州立臺中商業學校。民國三十四年，臺灣光復，黌校改制，命以臺灣省立臺中商業職業學校。三十八年八月，併臺灣省立臺中補習學校」，曰臺灣省立臺中商業職業學校附設商業職業補習學校。四十五年五月，立草屯分校，曰臺灣省立臺中商業職業學校草屯分校。四十八年，草屯分校獨立，曰臺灣省立草屯商業職業學校。五十二年八月一日改制，時謂之臺灣省立臺中商業專科學校。七十一年改隸，曰國立臺中商業專科學校。八十八年升格，曰國立臺中技術學院。一〇〇年併國立臺中護理專科學校改制，曰國立臺中科技大學。

## 校區
今有校區三，曰三民，曰民生，曰南屯。

## 學院
學院凡六，曰中護健康學，曰商學，曰設計學，曰語文學，曰資訊與流通學，曰智慧產業學。

## 它典
* 國立臺中科技大學
李膺元禮

**李膺**，字**元禮**，穎川襄城人也。

## 文武兼備
膺祖脩，漢安帝時爲太尉。父益，趙國相。膺性簡亢，無所交接，唯以同郡荀淑、陳寔爲師友。初舉孝廉，爲司徒胡廣所辟，舉高第，再遷青州刺史。守令畏威明，多望風棄官。復征，再遷漁陽太守。尋轉蜀郡太守，以母老乞不之官，轉護烏桓校尉。鮮卑數犯塞，膺常蒙矢石，每破走之，虜甚憚懾。以公事免官，還居綸氏，教授常千人。南陽樊陵求爲門徒，膺謝不受。陵後以阿附宦官，致位太尉，爲節志者所羞。荀爽嘗就謁膺，因爲其御，既還，喜曰：「今日乃得御李君矣。」其見慕如此。

永壽二年，鮮卑寇雲中，桓帝聞膺能，乃復征爲度遼將軍。先是羌人及疏勒、龜茲，數出攻鈔張掖、酒泉、雲中諸郡，百姓屢被其害。自膺到邊，皆望風懼服，先所掠男女，悉送還塞下，自是聲振遠域。延熹二年征，再遷河南尹。時宛陵大姓羊元腢罷北海郡，臧罪狼藉，郡捨溷軒有奇巧，乃載之以歸。膺表欲按其罪，元腢行賂宦豎，膺反坐輸作左校。初，膺與廷尉馮緄、大司農劉祐等共同心志，糾罰奸幸，緄、祐時亦得罪輸作。

司隸校尉應奉上疏理膺等曰：「昔秦人觀寶於楚，昭奚恤馬以腢賢魏惠王瑋其照乘之珠，齊威王荅以四臣。夫忠賢武將，國之心膂。竊見左校㢮刑徒前廷尉馮緄、大司農劉祐、河南尹李膺等，執法不撓，誅舉邪臣，肆之以法，觿庶稱宜。昔季孫行父親逆君命，逐出莒僕，於舜之功二十之一。今膺等投身強禦，畢力致罪，陛下既不聽察，而猥受譖訴，遂令忠臣同愆元惡。

自春迄冬，不蒙降恕，遐邇觀聽，爲之歎息。夫立政之要，記功忘失，是以武帝捨安國於徒中，宣帝徵張敞於亡命。緄前討蠻荊，均吉甫之功。祐數臨督司，有不吐茹之節。膺著威幽、并，遺愛度遼。今三垂蠢動，王旅未振。易稱『雷雨作解，君子以赦過宥罪』。乞原膺等，以備不虞。」書奏，乃悉免其刑。

## 執法如山
再遷，復拜司隸校尉。時黃門張讓弟朔爲野王令，貪殘無道，至乃殺孕婦，聞膺厲威嚴，懼罪逃還京師，因匿兄讓弟捨，藏於合柱中。膺知其狀，率將吏卒破柱取朔，付洛陽獄。受辭畢，即殺之。讓訴冤於帝，詔膺入殿，御親臨軒，詰以不先請便加誅辟之意。膺對曰：「昔晉文公執衞成公歸於京師，春秋是焉《禮》云公族有罪，雖曰宥之，有司執憲不從。昔仲尼爲魯司寇，七日而誅少正卯。今臣到官已積一旬，私懼以稽留爲愆，不意獲速疾之罪。誠自知釁責，死不旋踵，特乞留五日，克殄元惡，退就鼎鑊，始生之願也。」帝無復言，顧謂讓曰：「此汝弟之罪，司隸何愆？」乃遣出之。自此諸黃門常侍皆鞠躬屏氣，休沐不敢復出宮省。帝怪問其故，並叩頭泣曰：「畏李校尉。」

是時漢朝日亂，綱紀頹阤，膺獨持風裁，以聲名自高。士有被其容接者，名爲「登龍門」。及遭黨事，當考實膺等。案經三府，太尉陳蕃卻之。曰：「今所考案，皆海內人譽，憂國忠公之臣。此等猶將十世宥也，豈有罪名不章而致收掠者乎？」不肯平署。帝愈怒，遂下膺等於黃門北寺獄。膺等頗引宦官子弟，宦官多懼，請帝以天時宜赦，於是大赦天下。膺免歸鄉里，居陽城山中，天下士大夫皆高尚其道，而污穢朝廷。

## 楷模罹難
及陳蕃免太尉，朝野屬意於膺，荀爽恐其名高致禍，欲令屈節以全亂世，爲書貽曰：「久廢過庭，不聞善誘，陟岵瞻望，惟日爲歲。知以直道不容於時，悅山樂水，家於陽城。道近路夷，當即聘問，無狀嬰疾，闕於所仰。頃聞上帝震怒，貶黜鼎臣，人鬼同謀，。以爲天子當貞觀二五，利見大人。不謂夷之初旦，明而未融。虹蜺揚煇，棄和取同。方今天地氣閉，大人休否。智者見險，投以遠害。雖匱人望，內合私願。想甚欣然，不爲恨也。願怡神無事，偃息衡門，任其飛沉，與時抑揚。」頃之，帝崩。靈帝即位，陳蕃爲太傅，與大將軍竇武共秉朝政，連謀誅諸宦官，故引用天下名士，乃以膺爲長樂少府。及陳、竇之敗，膺等復廢。

後張儉事起，收捕鉤黨，鄉人謂膺曰：「可去矣。」對曰：「事不辭難，罪不逃刑，臣之節也。吾年已六十，死生有命，去將安之？」乃詣詔獄。考死，妻子徙邊，門生、故吏及其父兄，並被禁錮。時侍御史蜀郡景毅子顧爲膺門徒，而未有錄牒，故不及於譴。毅乃慨然曰：「本謂膺賢，遣子師之，豈可以漏奪名籍，苟安而已！」遂自表免歸，時人義之。

## 考據

分類:漢列傳
道家

**道家**，列先秦諸子百家。其學以「道」為宗，原天地之始，究萬物之本。貴清靜，尚無為，順乎自然，內以修身逍遙，外以治世安民。其說濫觴於春秋，大盛於戰國。漢興，與黃帝之學合，稱「黃老」。魏晉而降，玄風繼之，復與方仙圖籙之術合，而為道教。其流風餘韻，浸淫藝文、政事、日用之間，至今不絕。
## 源流
道家之說，世以老子為鼻祖。史稱其人姓李名耳，楚人，為周守藏室之史。然其生平，古來傳聞異辭，或疑為寓言之人物。《老子》五千言，乃其學之所鍾。書中以「道」為萬有之母，曰：「道可道，非常道。」又曰：「道生一，一生二，二生三，三生萬物。」其為治也，崇「無為」，尚簡靜，期於「我無為而民自化」之功。

繼老子而大其宗者，莊周也。周，宋之蒙人。其學恢閎，其文跌宕，放浪形骸之外，以求心神之大自得。所著《莊子》，內篇多出其手，善用寓言，譬喻奇詭。莊子承「道法自然」之旨，而歸於「逍遙」，曰：「至人無己，神人無功，聖人無名。」又以「齊物」之說，泯天下是非之辨，曰：「天下莫大於秋毫之末，而泰山為小。」其思逸出塵表，為後世文章義理之淵藪。

此外，稷下之學，如慎到、田駢之徒，其術亦兼採道、法。至於《列子》，託名禦寇，然考其文，多出魏晉之際，乃綴輯舊聞而成，非周世之書也。又傳文子著《文子》，蓋其行狀亦雜糅諸人，而其書亦連編而得也。

漢興，文景之世，黃老之術大行，君臣崇尚清靜，與民休息，天下乂安。魏晉以降，玄風大暢，王弼、何晏之輩，援《老》《莊》以解經，義理愈趨精微。其後，符籙齋醮之術漸興，奉老子為教主，號曰太上老君，道家之言，始由清談之學，衍為宗奉之教。
## 精義
### 道法自然
道家之要也。蓋道為天地之根，萬物之律，而道之性，自然而已。是故老子曰：「人法地，地法天，天法道，道法自然。」此言「道」之自然無為，萬物皆循此理而生。莊子亦云：「天地有大美而不言，四時有明法而不議，萬物有成理而不說。」皆言順應自然之妙。
### 無為而治
本乎前者，故其治世，主「無為」，非謂拱手不為，實乃不妄為也。老子曰：「治大國若烹小鮮，以道蒞天下，其鬼不神。」又曰：「我無為而民自化，我好靜而民自正 。」莊子亦云：「聞在宥天下，不聞治天下也。在之也者，恐天下之淫其性也；宥之也者，恐天下之遷其德也。」皆言當塗者之當以無為本，方能天下大治。
### 逍遙自在
其修身，則歸於「逍遙」，破除名利之樊籠，乘天地之正，以遊無窮。莊子曰：「至人無己，神人無功，聖人無名。」又曰：「乘天地之正，而禦六氣之辯，以遊無窮者，彼且惡乎待哉？ 」此皆言逍遙之境，超脫塵世。
### 齊物之論
欲達逍遙，必「齊萬物」，泯彼是之見，視生死為一體。莊子曰：「物無非彼，物無非是。自彼則不見，自知則知之。故曰：彼出於是，是亦因彼。彼是方生之說也。」又曰：「天下莫大於秋毫之末，而泰山為小；莫壽於殤子，而彭祖為夭。」此皆言萬物皆一，無分彼此。
### 養生之道
名利既破，萬物既齊，由是保身全生之說亦出焉。莊子曰：「緣督以為經，可以保身，可以全生，可以養親，可以盡年。」老子亦云：「致虛極，守靜篤。萬物並作，吾以觀其復。」皆養心之要訣，頤養性命之濫觴也。
## 據

## 進學
*《道德經》
*《莊子》維基文庫本
*《史記·老子韓非列傳》
王繼恩

**王繼恩**，陝州人，後周顯德中為內班高品。

## 近習
初養於張氏，名德鈞。開寶中求復本宗，宋太祖召見，許之，因賜名，累為內侍行首。會討南唐，與竇神興等部禁兵及戰船抵采石。九年春，改裏面內班小底都知，賜金紫。十月，加武德使。太祖崩，副杜彥圭案行陵地，尋充永昌陵使。太平興國三年，遷宮苑使。久之，領河州刺史，掌軍器弓槍庫。

繼恩初事太祖，特承恩顧。及崩夕，太宗在南府，繼恩中夜馳詣府邸，請太宗入，太宗忠之，自是寵遇莫比。喜結黨邀名譽，乘間或敢言薦外朝臣，由是士大夫之輕薄好進者從之交往，每以多寶院僧舍為期。有潘閬者能詩詠，賣藥京師，繼恩薦之，召見，賜進士第。尋察其狂妄，追還詔書。

## 平蜀
雍熙中，宋軍克雲、朔，命繼恩率師屯易州，又為天雄軍駐泊都監。自岐溝關、君子館敗績之後，河北諸路為契丹所擾，城壘多圮。四年，詔繼恩與翟守素、田仁朗、郭延濬分路按行增築之。及遣將北伐，又為排陣都監，屯中山，改皇城使。端拱初，領本州團練使，又為鎮、定、高陽關三路排陣鈐轄。淳化初，賜甲第一區。五年，加昭宣使，勾當皇城司。李順亂成都，命為劍南兩川招安使，率兵討之。軍事委其制置，不從中覆。管內諸州繫囚，非十惡正贓，悉得以便宜決遣。二月，命馬步軍都軍頭王杲趣劍門、崇儀使尹元由峽路分遣討之，並受繼恩節度。詔前軍所至，敵眾敢抗宋軍者，即須殺戮；如本非同惡，受制凶徒，先被脅從今能歸順者，悉釋其罪。四月，繼恩由小劍門路入研石砦破敵，斬首五百級，逐北過青強嶺，平劍州，進破敵五千於柳池驛，斬千六百級，順軍望風奔走，殺戮溺死者不可勝計。又克閬、綿二州。五月，至成都，破敵十萬餘，斬首三萬級，獲順及鎧甲、僭偽服用甚眾。

朝議賞功，中書欲除宣徽使。太宗曰：「朕讀前代史書，不欲令宦官預政事。宣徽使，執政之漸也，止可授以他官。」宰相力言繼恩有大功，非此任無足以為賞典。太宗怒，深責相臣，命學士張洎、錢若水議別立宣政使，序位昭宣使上以授之，進領順州防禦使。

## 驕縱
繼恩握重兵，久留成都，轉餉不給，專以宴飲為務。每出入，前後奏音樂。又令騎兵執博局棋枰自隨，威振郡縣。僕使輩用事恣橫，縱所部剽掠子女金帛，軍士亦無鬥志。餘敵迸伏山谷間，州縣有復陷者。太宗知之，乃命入內押班衛紹欽同領其事。又遣樞密直學士張鑑、西京作坊副使馮守規乘傳督其緝捕。議分減師徒出蜀境，以便糧運。

高品王文壽者，隸繼恩麾下，繼恩遣領虎翼卒二千，分遂州路追討。文壽御下嚴急，士卒皆怨。一夕臥帳中，指揮使張嶙遣卒排闥入，斬文壽首以出。會夜昏黑，嶙猶疑其非，然炬照之，曰：「是也。」時嘉州賊帥張餘有眾萬餘，嶙即以所部與之合，賊勢甚盛。初奏至，太宗欲盡誅軍人妻子，近臣或請勿殺，悉索營中書，遣帥招撫，諭以釋罪，親屬皆全，必自引來歸，因可破賊。太宗然之，令巡檢程道符諭旨。亡卒斬嶙，函首送繼恩，皆自拔來歸。因使為鄉導擊敵，悉平之。

至道二年春，布衣韓拱辰詣闕上言：「繼恩有平賊大功，當秉機務，今止得防禦使，賞甚薄，無以慰中外之望。」太宗大怒，以拱辰惑眾，杖脊黥面配崖州。俄召繼恩。太宗崩，命與李神福按行山陵，加領桂州觀察使。

## 貶死
及真宗初，繼恩益豪橫，頗欺罔，漏泄機事，與參知政事李昌齡緘題往來，多請託，至有連宮禁者。素與胡旦善，時將加恩，密諉其為褒辭，又士人詩頌盈門。真宗惡其朋結，貶為右監門衛將軍，流均州，籍沒貲產，多得蜀土僭擬之物。昌齡責忠武軍節度行軍司馬，旦削籍，長流尋州。詔中外臣僚曾與繼恩交識及通書尺者，一切不問。

咸平二年，繼恩卒均州，遣使將其家屬還京師，假官舍處之。四年，聽歸葬。大中祥符三年，特詔追復繼恩官爵，以白金千兩賜其家。子懷珪，轉入內高班。

## 考據

分類:宋列傳
名家

**名家**者，古之學派也，起於戰國之時。其學以辯名實為本，究言析理，務使名實相合，言必有據。其始自鄧析，至惠施、公孫龍而大盛，列九流十家，為世所重。

名家之要，在於正名實、辨同異、明是非。其論多涉言辭、事理、物性之分，尤重名與實之關係。名者，言也；實者，物也。名家以為，名實若亂，則天下之理不明，故務求名實相應，言必當理。惠施言「合同異」，謂物雖異，其理可通；公孫龍主「離堅白」，謂堅與白二性不可並存於一物，皆名家之要義也。

名家之學，雖以辯論為務，然其意在明道。其言雖有詭辯之嫌，然於析理辨物、究言正名，實有深功。後世或以名家為「苛察繳繞」之學，然其精微之處，不可輕廢。其學雖不若儒、道之廣，然於言理辨物，實為先秦學術之一脈，不可忽也。
## 兼查
*公孫龍子 
**白馬論
**指物論
**離堅白 
**通變論 
**名實論 
*莊子 (天下卷) 
## 據
鏈

**鏈**者，助證之軟體也，亦函數之語言，通行於電算機。西元二零一三年，美人莫拉創製於微軟社。其法宗演算，兼採遞歸之類型。有庫曰數學庫，集羣英之力，旨在化今之數學為形式。蓋數學證明，每多艱深，卷帙浩繁，以人力校之，誠屬不易，且難免紕漏。若譯為鏈文，則程序徑驗其誤，迅捷可信。是以算學家多留意焉。

## 據



分類:編程語言
揚·帕托契卡

縮圖|帕托契卡像
**揚·帕托契卡**者，捷克布拉格人也。西曆一九〇七年生。少穎悟，好窮理，及長入查理大學，習哲學與古典文。負笈德意志，師事現象學巨擘胡塞爾、海德格爾，遂以究詰存在、洞察生命為志。歸朝執教，然逢國運多舛，先遭納粹侵凌，後值鐵幕垂落，學術困於桎梏。帕氏獨持清節，潛研不輟，著《自然世界為哲學問題》諸書。倡「生活世界」之說，謂真理非懸於空論，乃根植於人之居處踐履，以破主、客二元之見。其學，上承希臘之睿知，下啟存在之反思，蔚為一家。

及至暮年，世局愈詭。七七年，合哈維爾、本達等，聯署《七七憲章》，帕氏以耆宿列名其首，斥當局之滅絕人倫，戕害自由。當政者恚甚，屢拘而詰之。連日鞫訊，心力俱竭，卒坐腦溢血逝於醫院，時三月十三日也。噩耗既傳，歐陸學林震悼，以爲哲夫之證道，若蘇格拉底之飲鳩，知行合一，至此極矣。其思深遠，其行壯烈，洵為中歐近世思想之巨擘也。

分類:捷克列傳
瓦茨拉夫·哈維爾

縮圖
**瓦茨拉夫·哈維爾**（Václav Havel）者，捷克之政治家、文豪、劇作家也，生於一九三六年，歿於二〇一一年，春秋七十有五。其人以文墨撼極權，以肉身砥狂瀾，終成捷克民主之父，名垂東歐史冊。

哈氏本出布拉格中產之家，雙親皆業文教。然逢二戰烽燧，國陷赤潮，遂見蘇俄鐵幕之酷。少負奇氣，篤信自由人權，弱冠即執筆梨園，以悲劇諷世。其劇作多涉極權之弊，剖人性之困，若《無罪之主》《力行之士》《天命之賜》諸篇，字字如刃，直剖專制痼疾，觀者莫不竦然。時人謂其文能「刺權貴之假面，醒蒼生之蒙昧」，由是聲震東歐。

一九六八年布拉格春變，蘇軍坦克碾碎自由夢。哈氏憤而起，投身異議，創《七七憲章》，檄文痛陳當道悖人權、窒民智。當局震怒，繫獄數載，鐵窗之中猶奮筆疾書，作《獄中書簡》《無權者之權》諸論，謂「真實生活即抵抗」，其志愈堅。

逮至一九八九年，東歐劇變如潮。哈氏振臂一呼，聚廿萬民眾於布拉格廣場，以詩歌代干戈，以燭光破長夜，七日而專制傾頹，史稱「天鵝絨革命」。翌年膺選總統，開捷克民選元首之先河。九三年國分二邦，復領捷克共和國，六載執政，力行憲政，廣結歐盟北約，使蕞爾小邦重返文明之林。

其政以德為本，嘗云：「政治非權術之爭，實道德之踐履。」雖居廟堂，不改布衣風骨，總統府內常聞搖滾樂聲，接見外賓亦著牛仔便服。退隱後仍心繫寰宇，倡人權於緬甸，呼正義於車臣，白首未懈。

論者謂：哈維爾之為人，兼蘇格拉底之勇、伏爾泰之智、甘地之仁。昔捷克有夸美紐斯興教於亂世，馬薩里克立國於危時，至哈氏則以文人之筆、哲人之思、聖徒之誠，三度拯民族於泥塗。今布拉格城堡燈火長明，猶照其「活在真實中」之箴言，萬世不熄矣。
分類:捷克列傳
托馬什·馬薩里克

[縮圖|《[時代雜誌|時代》雜誌載馬薩里克像]]
**托馬什·馬薩里克**者，捷克斯洛伐克開國元勳也。西曆一八五〇年三月七日，生於奧匈帝國摩拉維亞。家世寒微，父為莊園僕役，母為庖廚婢女。然少時穎異，晝耕夜讀，弱冠即通德、法、拉丁諸文。年廿二，入維也納大學，攻哲學，精研休謨、康德之學。尋以《論自殺為當世公羣之現象》一文，獲博士之銜，名動中歐。

初，執教於布拉格大學，倡人道民主之說，復以文章議政。所著《捷克之問》《俄國之魂》諸書，皆以民種之存立，非在強權，而在文化與真理。歐戰起，乃周遊歐美，說捷克、斯洛伐克獨立之必要。其言剴切，美國總統威爾遜，聞其言而深然之。

一九一八年十月廿八日，奧匈崩解，捷克與斯洛伐克合建共和。是年十一月，馬氏以六旬高齡，膺任總統。當國之初，百廢待舉，外有強鄰環伺，內有種裔齟齬。馬氏秉「真理勝強權」之訓，行憲政，平爭端，興文教，勸工業，不數年而躋身歐洲新銳。尤重學術自由，嘗謂：「大學乃民族之燈塔」，故斥巨資修繕圖書館，禮聘愛因斯坦等碩儒東來。

暮年三度連任，德謗日隆，納粹斥其為「猶太傀儡」，蘇俄譏其為「資產階級鷹犬」，馬氏泰然處之。三五年，以八十五歲請辭，歸隱鄉野。越二年薨，葬於拉尼。舉國縞素，萬民泣送。史家論曰：中歐諸國父，若馬薩里克之融哲思與實踐，貫學理於政道者，未之有也。以寒門之子成共和之父，猶華盛頓之立花旗，孫逸仙之創民國，觀二十世紀民主之史，誠稀覯也。今布拉格邑中，立其銅像，以彰不朽。
分類:捷克列傳
長沙市稻田中學

**稻田中學**肇造於民國元年，湘垣城南，天心閣側。時值鼎革之際，湘紳徐特立倡「教育匡時」之議，得朱劍凡、周震鱗諸賢襄助，擇城南古稻田（明清貢院遺址）興學。初名「稻田師範附屬小學」，立「養正祛邪」為訓。民國十三年增設初中，始稱「稻田中學」，取《周禮》「教民稼穡」之喻，寄「化育英才如培嘉禾」之志。

創校之初，融匯中西：承嶽麓書院「實事求是」遺緒，授經史詞章；采東瀛西洋新學，設格致算術。徐公親定課章：「晨誦四書，午習洋文，暮練軍操」，首開湘省文武兼修之風。民國十八年始招女生，破除閨閣舊俗，時報載「稻田女學生著短襖黑裙，持《新青年》過司門口，觀者如堵」。

抗日烽起，師生共赴國難。廿六年組「稻田抗敵劇團」，排演田漢《盧溝曉月》，巡演所獲盡捐購「湘育號」戰機。卅二年文夕大火，校舍盡燼，教員周世釗率眾護送《四部備要》典籍三百篋至安化，於祠堂復課，煤油燈下批註典籍，墨跡多存焦痕。

校史留名者眾：首任監學田漢，授業三載，編《關漢卿》劇本於此，排演時親擊羯鼓；數學大家陳鹿萍，執教廿秋，著《幾何原本新證》，演算手稿今存校史館；生物教員辛樹幟，領學子採標本於岳麓山，後任西北農學院院長，人稱「當代徐霞客」。尤可記者，毛潤之嘗客講《農民運動》，慷慨聲震窗欞，聽課筆記現藏湖南省檔。

校園營構法古今：大禮堂仿自貢院明倫堂，楠木楹柱刻左宗棠聯「文章西漢兩司馬，經濟南陽一臥龍」；科學館仿牛津實驗室，置德制光譜儀、法產顯微鏡。更有徐特立手植銀杏二株於儀門，至今蔭庇半畝，秋葉落時，師生以金葉製書籤，謂之「稻田金柬」。

百年間桃李盈門：戊戌六君子後人譚嗣銓，畢業後投考黃埔三期；數學泰斗侯振挺，在此萌發「齊次可列馬爾可夫過程」論思；「民歌之王」何紀光，少時於校內古樟下習《挑擔茶葉上北京》。改革開放後，更有院士三人、社科學部委員五人出此黉門。

現存民國建築三棟，列長沙市文物保護單位。科技樓內存徐特立銅像，底座鐫陸定一題「人民教育家」。西齋改闡校史館，展陳田漢劇本手稿、彭德懷贈軍用望遠鏡等文物百廿件。

## 參
分類:長沙市中學
徐特立

**徐特立**，字師陶，湖南長沙人。清末秀才，憤科舉之弊，棄舉業而倡新學。甲午後創梨江高小，開湘省民辦教育先河。辛亥鼎革，持槍參長沙起義，為儒生從戎之異數。民國肇建，聯朱劍凡等創稻田師範，手書「教育救國」匾懸於講堂，授業重「知行合一」，嘗率生徒荷鋤墾荒，市井譏其「泥腿先生」，對曰：「手足胼胝，正為破萬般皆下品之陋見。」

民國九年赴法勤工儉學，年逾不惑猶習機械、攻法文，蔡元培歎曰：「當今真苦學士，唯徐公耳。」歸國掌湖南省立第一師範，毛澤東、蔡和森等皆列門牆。抗戰時任延安自然科學院院長，窯洞中編教材，馬背上传新知。建國後首任中央宣傳部副部長，力主掃盲，謂「識字如持火把，可照萬家幽暗」。

其學貫舊新，著《國文教授法》倡白話，撰《算術課本》融民生實例。臨終遺言：「藏書盡贈鄉里小學」，墓碑僅鐫「人民教育家」五字。今長沙故居存杉木講桌一方，桌面密布刻痕，乃當年講至激切處，戒尺擊案所留。
分類:湖南省列傳
朱劍凡

**朱公諱劍凡**，原籍湘陰，世居長沙。其父朱昌琳，清末鹽法道，築「蛻園」於泰安里，蓄書十萬卷。譚嗣同嘗客居三載，書「沖決網羅」匾贈之。公少時讀此語，隱見平生志業。

光緒廿八年東渡日本，入弘文師範，與黃興、陳天華結革命盟。歸國後毀家紓難，盡拆蛻園亭閣，以楠木梁柱築校舍。光緒三十一年創周氏女塾，聘楊昌濟教倫理，徐特立授博物。首廢纏足令，設體操課，湘紳譁然，目為「牝雞司晨」。公作《放足歌》傳唱街衢：「天足踏破三綱鎖，女兒亦能撐半邊。」

辛亥舉義，率學生救護隊赴武昌，持德製手術器械救護民軍。民國七年與毛澤東創「新民學會」於周南校內，提供油印機刊《湘江評論》。北伐時任長沙市政督辦，拆城牆築環城馬路，留天心閣一段以存史跡。尤重農工教育，設夜校於紡紗廠，自編《工人千字課》，注音字母旁附炭筆插圖。

民國十六年清黨事起，潛送共產黨員李維漢出湘，慨言：「寧碎周南瓦，不折志士節。」遂遭通緝，流亡滬上時鬻字為生，于右任贈聯「養氣塞天地，焚香告鬼神」。晚年病篤，猶改訂《女子教育學大綱》，咯血書頁間，門生裱存為「碧血箋」。

公逝後，葬嶽麓山腰。毛澤東致函周南中學：「劍凡先生一生重教，毀家興學，譽滿三湘。」遷墓重修，碑陰刻徐特立輓聯：「樹木樹人百年計，立言立德一家風。」周南舊址今存石門額「女學堂」，門楣彈痕歷歷，皆民國八年張敬堯部所留。
分類:湖南省列傳
普實克

縮圖
**普實克**（捷克語：Jaroslav Průšek），捷克斯拉夫漢學宗師也。生於西曆一九〇六年九月十四日，卒於一九八〇年四月廿七日，終年七十有四。氏以深研中華文學史聞名，尤擅近代白話文學及俗文學考辨，蜚聲寰宇。

普氏幼學於布拉格查理大學，初習東方語言，後負笈瑞典，師從漢學耆宿高本漢（Bernhard Karlgren），復遊學日本、中國。居華三載，廣交文壇名宿，若魯迅、鄭振鐸輩，遂浸淫於新文學思潮，為其後學奠基。

歸國後，任查理大學漢學講座教授，創立捷克漢學派。所著《中國現代文學研究》、《東方文學辭典》，考據精嚴，融通中西，開歐洲漢學新境。尤重小說戲曲，謂「中國近世文學之變，實市民精神勃興之徵」，立論獨卓，學林重之。

普氏治學，兼采文獻考證與社會史觀。於魯迅研究尤力，析其文風承明清白話小說之脈，而寓現代批判精神，此說影響深遠。又倡言俗文學乃士大夫文學之源，破正統偏見，東歐漢學由是別樹一幟。

門下高足如克拉爾（Oldřich Král）、高馬士（Josef Kolmaš）等，皆承其業，譯介《紅樓夢》、《水滸傳》諸典，捷克漢學遂蔚然大國。普氏晚年集畢生所學，撰《中國文學史稿》三卷，體大思精，至今為歐陸漢學必讀。

普實克之學，貫通古今，融會雅俗，使中歐文明互照。布拉格學派之名，由其而顯，誠二十世紀漢學重鎮也。後學譽為「歐洲知華第一人」，非虛譽耳。
分類:捷克列傳
殷海光

縮圖
**殷海光**，原名福生，湖北黃岡人。少聰穎，好思辨，及長入西南聯大，師事金岳霖，習邏輯、哲學，遂通西學。民國三十八年，國府遷臺，海光執教臺大，主講邏輯實證論，倡自由思想，為《自由中國》主筆，針砭時政，直言不諱。

海光以理性為宗，尊胡適為師，然不囿門戶。其文犀利如劍，剖析極權之弊，斥黨國威權，嘗言：「自由非恩賜，乃奮鬥所得。」五〇年代，參與「中西文化論戰」，力主現代化須植根科學精神，批傳統派泥古之弊，然晚年潛心儒學，會通中西，自謂「文化之橋」。

所著《中國文化之展望》，析論傳統與現代之衝突，影響深遠。然因言賈禍，六〇年代遭當局忌憚，革除教職，困居陋巷，猶奮筆疾書，啟迪李敖、柏楊等後進，臺灣自由主義之精神導師。

一九六九年病逝臺北，年五十。遺言：「自由民主，終必勝出。」今人譽為「臺灣羅素」，風骨文章，猶存天地。
分類:湖北省列傳
雷震

縮圖
**雷震**，字儆寰，浙江長興人。少時入湖州府中學堂，後東渡日本，入京都帝國大學，習法政。歸國後投身國民革命，歷任國民政府要職，曾任政治協商會議秘書長、國民參政會副秘書長等。其人通達時務，直言敢諫，以匡正時弊為志。

民國三十八年，隨國民政府遷臺。翌年，與胡適、殷海光等創《自由中國》雜誌，倡民主自由，針砭時政，力主憲政改革。其社論鋒利，屢觸當道忌諱，遂招忌恨。民國四十九年，以「涉嫌叛亂」罪名繫獄十年，世稱「雷震案」，海內外震動。獄中著《回憶錄》，述平生志業，矢志不渝。

晚年獲釋，蟄居臺北，潛心著述。民國六十八年病歿，享年八十三。其人以書生報國，雖遭困厄而氣節凜然，後世譽為「臺灣民主先驅」。所創《自由中國》啟蒙一代學人，為戒嚴時期重要精神火炬，影響深遠。
分類:浙江省大學
余英時

縮圖
**余公英時**者，皖之潛山人，生於西曆一九三〇年，卒於二〇二一年。其父余協中，清末留學歐美，歸國執教於燕京大學。公幼承庭訓，博涉經史，年十六，嘗謁史家錢穆於無錫，執弟子禮，遂入新亞書院，潛心宋明理學。後負笈北美，入哈佛大學，師從楊聯陞治思想史，獲博士學位，聲名漸起。

公之治學，以「內在理路」為樞機，貫通中西，融會古今。其論中國思想，謂「反智論」乃儒法之爭樞紐；析漢晉之變，倡「士族文化」說；考朱子之學，立「歷史世界」之論。尤以《士與中國文化》一書，闡發「知識人精神」千年流變，學林推為圭臬。

公嘗言：「吾之所在，皆為中國。」雖久居異邦，未嘗一日忘故國。六四事起，撰文痛斥暴政；零八奧運，拒赴觀禮，風骨凜然。晚歲憂心華夏文化之絕續，屢申「文化中國」之義，謂文明命脈在精神不在疆土。

著述凡五十餘種，以《論戴震與章學誠》《方以智晚節考》最見考證功力，《歷史與思想》《現代儒學論衡》則顯通識之才。曾膺克魯格人文獎、唐獎漢學獎，譽滿寰宇。

門人憶公，謂其讀書如名將布陣，縱橫捭闔；為文似老吏斷獄，嚴謹縝密。暮歲嘗自題聯云：「一生負氣成今日，四海無人對夕陽。」蓋以陳寅恪詩句明志，其孤懷遺恨，可以想見。

論曰：昔太史公稱「究天人之際，通古今之變」，公以現代學人之身，踐此宏願。當斯文掃地之時，獨持文明火炬，照幽闡微，使華夏慧命不墜。後之覽者，必將有感於斯文。
分類:安徽省列傳
儲安平

縮圖
**儲安平**，字鑄文，江蘇宜興人也。生於宣統元年，少穎悟，負笈滬上光華大學，復渡英倫，研習政治。性剛直，善屬文，歸國後主筆《中央日報》，針砭時弊，鋒芒畢露。

民國三十五年，創《觀察》週刊，倡言「自由、民主、進步」，一時名流如胡適、傅斯年皆為撰稿。其社論凌厲如劍，嘗撰《中國的政局》直斥當道，洛陽紙貴，舉國震動。然剛腸疾惡，終招忌恨。

鼎革後，掌《光明日報》，竟以「黨天下」之論獲罪，劃為右派。下放京郊牧羊，形銷骨立，猶抱殘卷吟哦。丙午歲，狂飆驟起，遽然隱逝。或云投海，或言自縊，終莫能明，時年五十有八。

安平嘗謂：「筆墨當隨時代，而風骨不可易。」觀其半生，以布衣撼廟堂，持寸管抗雷霆，終蹈不測之淵。章士釗嘆曰：「狂狷之士，未諳屈伸之道。」然則砥柱中流者，寧為玉碎，豈求瓦全乎？悲夫！
分類:江蘇省列傳
魏斐德

**魏斐德**者，美利堅國史家也，名諱**弗雷德里克·韋克曼**（Frederic Wakeman Jr.），西元一九三七年生於密蘇里州。祖承學脈，父亦治史，斐德幼承庭訓，博覽羣書。及長入哈佛大學，初習歐洲史，後轉攻漢學，遂與華夏結不解之緣。

斐德治史，以宏闊精微並舉聞名。少遊臺灣，習文言、讀典籍，深諳東方治學之道。後撰《大門口的陌生人》，析鴉片戰後廣州社稷之變，融檔案考據與敘事筆法，一時洛陽紙貴。又著《洪業》，述明清鼎革之際，縱橫捭闔三十萬言，考證之密，視野之廣，泰西漢學界譽爲開山鉅製。

其治學有三絕。一曰語言精湛，遍覽中、日、法、俄史料而遊刃有餘。二曰視域恢弘，以全球史觀照華夏變遷。三曰筆觸靈動，使枯簡陳牘化爲鮮活圖景。尤善剖析權力網絡，於衙署胥吏、江湖幫會、外洋商賈之互動中，窺見時代脈動。

晚歲掌加州大學伯克利分校東亞研究所，門下桃李成蹊。嘗言：治史如臨深淵，須懷敬畏，解史若烹小鮮，貴在火候。二零零六年卒於舊金山，春秋六十有九。遺稿《歷史與意志》未竟，學林扼腕。
分類:美國列傳
林毓生

縮圖
**林毓生**，字明德，福建龍溪人，生於奉天。少隨家遷臺，肄業國立臺灣大學歷史系，師從殷海光，承自由主義之薪火。後負笈美國，入芝加哥大學社會思想委員會，師事哈耶克、史華慈，獲博士學位。其學融貫中西，尤精近代中國思想史，倡「創造性轉化」之說，以會通傳統與現代，影響深遠。

毓生治學嚴謹，著述不輟。所著《中國意識的危機》析論五四以降全盤反傳統思潮，鞭辟入裏；《政治秩序與多元社會》則闡釋自由與權威之平衡，立論精微。晚年潛心探究「人文重建」，主張以批判理性重構文化主體。嘗執教威斯康辛大學、香港中文大學等，門生遍及四海。

毓生其學，既深且博，於當代漢語學界別開生面，以韋伯式「理念型」解析思想流變，復以哈耶克自發秩序論觀照傳統，誠為會通中西之典範。

毓生其人，風骨嶙峋，承殷門遺緒，持自由精神而不輟。嘗言：「知識分子當以思想介入時代」，畢生踐履此言。雖身處異邦，心繫華夏文明之再造，著述間常懷文化憂思。卒於美國，遺作《思想史人物評傳》未竟，殊為憾事。
分類:福建省列傳
列文森

**列文森**者，美利堅史家也，諱**約瑟夫**。誕於西曆一九二〇年，少穎悟，博涉群籍。及長，入哈佛大學，精研史學，尤邃於華夏文化。嘗謂：「史者，非陳跡之羅列，乃古今精神之對話也。」遂窮畢生之力，探中國近世思潮之變遷。

文森治學，首重儒學之興替。彼察清季以降，西潮洶湧，士人惶惑於新舊之間，乃撰《儒教中國及其現代命運》三卷。其論曰：「儒學本為帝國基石，然逢現代化之衝擊，漸失實用，終成博物館之陳列。」此言一出，四海震動，雖毀譽參半，然開中西比較史學之新徑。

其治史之法，兼融社會學與哲學，常以詩喻史，謂「歷史猶未完成之詩章」。又倡「歷史主體性」之說，以為解讀文化，當循其內在邏輯，不可強以西學框架相繩。嘗遊學東亞，與錢穆、費正清諸賢論道，雖觀點相左，然互敬其誠。

惜天不假年，一九六九年，文森登山遇險，卒於加州絕壁之下，年僅四十有九。遺稿《革命與世界主義》未竟，門人輯其殘篇付梓。嗟乎！若使假以歲月，其學必更臻化境。今觀其書，猶見智光閃爍，穿透歷史迷霧，誠所謂「哲人雖萎，其言不朽」者也。

文森以異邦之士，叩問傳統現代之張力，實為後學樹立鏡鑒。學術生命不在壽夭，而在精神之永續，文森有焉。
分類:美國列傳
費正清

縮圖
**費正清**者，美利堅麻省人，本名**約翰·金·費爾班克**（John King Fairbank），生於西元一九〇七年。弱冠遊學牛津，攻近代外交史，偶涉漢學，遂傾心焉。乃渡海赴北平，入清華園研習，師從蔣廷黻，浸淫經史，通曉華言。時華夏板蕩，烽煙四起，費氏親睹世變，乃悟治史當以檔案為本，東西互證，遂立衝擊回應之說，開漢學新境。

二戰間奉職戰略情報局，掌亞洲情報，然未棄學術。戰後歸哈佛，創東亞研究中心，廣納英才，門生遍四海。嘗編《劍橋中華史》，匯聚百國學人，窮三十年之功，終成皇皇巨著。其論《美中繫》尤精，以商貿、傳教、外交三脈剖解兩國百年糾葛，世人謂之知華第一西儒。

晚歲三度訪華，會鄧公，促學術復通。雖耄耋仍筆耕不輟，著《觀察中國》以警世人。一九九一年卒於劍橋，春秋八十有四。門下列文森、孔飛力、史華慈等皆成大家，史界尊為哈佛學派鼻祖。

費氏治學，不泥舊典，不媚新潮，持檔案以證經史，秉實錄而衡古今。其以異邦之人，究中土之變，開百年未有之視界，誠可謂通儒也。
分類:美國列傳
盧卡奇·格奧爾格

縮圖|200px|盧卡奇像
**盧卡奇**者，本名**格奧爾格·伯恩哈德·盧卡奇·馮·塞格德**，匈牙利布達佩斯人也。父為大賈，家資巨萬；母亦望族也。以西曆一八八五年四月十三日生。

幼有奇質，覽閱群書。年十八，入太學，初治刑名，繼習計然，然志在義理之辨。既冠，遊學於柏林，師事齊美爾。復徙海德堡，與韋伯、李凱爾特諸賢相往還，學益進。當是時，新康德之說與生命之學盛行於泰西，盧氏出入二者之間，辨析精微，著《神與形》，論藝文之蘊奧，名始顯。

歐戰既起，盧氏睹生民之塗炭，始悟重利之弊。俄國十月之變告成，深有所感，乃歸心於馬克思之術。一九一八年，入匈牙利共產之黨。翌年，匈牙利蘇維埃國立，入教育人民股。然事未幾而敗，遂亡命維也納，凡十載。

流寓期間，潛心著述，成《歷史與階級意識》。書中力倡「總體」之論，痛斥「物化」之害，謂天下無產者，當知有貴賤貧富之分，然後破資本之桎梏，復人性之大全。此書行世，震動泰西士林，咸推為西方馬學之宗。然亦為時人所病。考茨基斥為黑格爾心學之餘緒，蘇聯官府亦目之為「修正」之異端。

一九三〇年，應召赴莫斯科，任職於馬恩書院。納粹之黨禍興，盧氏身陷囹圄，尋得脫。二戰之間，避地塔什干，專研聲色品藻之學，成《青年黑格爾》及論德國文學諸書，以考理與事之際。

戰後，歸布達佩斯，為大學祭酒，授通幾之學。嘗與裴多菲會之士，共倡民本與大同之新法。一九五六年，匈牙利十月事起，入納吉之閣，為掌禮樂之臣。事敗，納吉遇害，盧氏流於羅馬尼亞。

晚歲，蒙赦歸，然已遠廟堂。乃杜門卻掃，精研品藻之學，成《審美特性》一書，以藝文爲民人免異化之鏡鑑。一九七一年六月四日，病歿於布達佩斯，享年八十有六。

盧氏一生，學凡三變。始由唯心，轉入質實；復由經世，歸於著述。雖以正學之身，見斥異端，然其格物致知之志，終身不渝。其學之要，在砭「物化」之失，張「總體」之旨，與夫古今陳說之相詰難也已。

## 據


分類:匈牙利人民共和列傳
馬丁·海德格爾

縮圖|海德格爾像
**馬丁·海德格爾**，西元一八八九年九月廿六日生於梅斯基爾希。家世奉天主教，父為教堂司役。

少遊弗萊堡大學，治神學；後師事胡塞爾，盡得其現象學之傳。一九二三年，執教馬爾堡大學。其為學，善取譬於日常，以明玄理；思辨精深，言辭質樸。由是名望日隆。

一九二七年，撰成《存有與時間》。其書辨析「此在」之寓世，以究「存有」之本義，謂西方哲學自古希臘以降，皆「存有之遺忘」也。書出，士林為之震動，遂為當世哲學之重鎮。

一九二八年，歸弗萊堡，繼胡塞爾之講席。一九三三年，納粹黨柄政，海氏膺選為弗萊堡大學學官長。始視事，為文曰《德國大學之自任》，言辭慷慨，頗迎時勢。然其所持教化之議，旋與有司意左，未逾歲，遂辭其職。

二戰後，盟軍清算納粹之政，海氏以舊事停其教職。此後，潛心思索，其學別開新境，後之學者謂之「轉向」。晚歲專治古希臘哲思及荷爾德林之詩，力斥工巧宰制之世，倡「詩意棲居」之說。平生多隱於黑森林木屋，遠絕塵囂，以事覃思。

一九七六年五月廿六日，歿於弗萊堡，歸葬故里。
分類:德國列傳
以賽亞·伯林

縮圖
**以賽亞·伯林**（Isaiah Berlin）者，英倫哲匠也，原籍俄屬里加（今拉脫維亞首府），猶太裔。生於西元一九〇九年六月六日，卒於一九九七年十一月五日。其父門德爾，乃富商而崇文。母瑪麗，通音律，善辭章。幼承庭訓，博聞強識，年六歲目擊俄國革命，舉家避亂彼得格勒，烽煙亂世，已啓哲思之端。

一九二一年徙居英倫，入聖保羅中學，精修古典，涉獵彌爾、赫爾岑諸家。及長，入牛津大學基督聖體學院，攻讀古典學、哲學，才辯驚四座。弱冠執教新學院，交遊羅素、維根斯坦諸賢，然獨闢蹊徑，不囿於分析哲學藩籬，轉治觀念史，謂「思想猶如活水，必溯其源流而後明」。

二戰驟起，伯林任職外交部，駐紐約司情報，密報英美政要，兼察蘇聯動向。其文牘犀利，史家以賽亞之筆名聞於世。戰後返牛津，創沃爾夫森學院，倡「精神自由重於制度」，門下俊傑雲集，聲譽日隆。

其學術之要，首推「自由二論」。一九五八年就職演說《兩種自由概念》，剖「消極自由」與「積極自由」之別，謂前者乃「免於干涉之域」，後者為「自主主宰之力」。此論一出，舉世震動，或譽為「冷戰自由主義宣言」。蓋伯林親歷極權之禍，深懼「積極自由」若淪烏托邦工具，必致理性專制，故力主價值多元，謂「善之觀念，本無終極和諧」，駁歷史決定論之謬。

又著《俄國思想家》，析赫爾岑、別林斯基、托爾斯泰之精神困局，謂俄國知識階層「或如刺蝟專一，或如狐狸多知」，其自況亦近於狐，蓋博採眾說而拒體系之縛也。晚年成《浪漫主義的根源》，溯啟蒙與浪漫之裂變，指馬克思、民族主義皆承浪漫狂飆之餘緒，現代性危機自此而萌。

伯林生猶太之家，自謂「文化俄人，情屬英倫，精神客居歐洲」，終身拒猶太復國主義，斥族群神話之虛妄。其論學不尚艱深，文辭清通如話，嘗言：「哲學若無詩意，猶軀殼無魂。」交遊遍及帕斯捷爾納克、阿赫瑪托娃諸文豪，阿氏嘗贈詩云：「君以異邦之耳，聞我孤絕之聲。」可謂知音。

一九五七年授爵，一九七一年膺功績勳章，榮譽等身而淡泊如故。晚年居牛津海丁頓宅，滿架圖書，往來皆鴻儒。一九九七年秋，寢疾而終，遺言焚稿，不欲身後文字淆亂本真。

伯林以流亡之裔，成不列顛哲宗，其身恰似其論——多元價值之化身。當意識形態狂飆之世，獨守寬容，拒絕對真理之專斷；身處分析哲學鼎盛之時，復歸人文，重彰觀念史之幽光。其「自由二論」，猶暮鼓晨鐘，警醒世人烏托邦之險。「價值多元」之說，若擎炬夜行，照見現代性迷途。要之，伯林一生穿梭於猶太、俄國、英國諸文化間，以邊緣之眼觀中心之變，終成二十世紀思想史之狐，狡黠多智而洞見深邃。哲人其萎，風骨長存。
分類:英國列傳
分類:俄羅斯列傳
分類:猶太列傳
埃德蒙德·胡塞爾

縮圖
**埃德蒙德·胡塞爾**（Edmund Husserl）者，德意志哲學巨擘也，生於摩拉維亞之普羅斯尼茲。其父以布商營生，母出猶太書香門第。少時敏慧，嘗習天文、算學於萊比錫，後轉柏林，專研物理於大儒魏爾施特拉斯門下。然其志終在窮究萬物之理，遂棄實學而就哲思，拜師布倫塔諾於維也納，自此心繫意識之奧。

而立之年，胡塞爾著《算術哲學》，初試現象學之法。然此書甫出，即遭弗雷格駁斥，謂其混淆心理與邏輯。塞爾不慍反喜，閉門十載，焚膏繼晷，終成《邏輯研究》二卷。是書也，破心理主義之桎梏，立現象學之綱維，謂真理非存於主觀臆測，乃寓於意識本質。歐陸學林為之震動，海德格爾、舍勒諸俊彥皆慕名來謁。

知命之年，胡塞爾掌教弗萊堡大學，門下雲集。嘗於講席間持煙斗而談，白霧繚繞間，剖解意向性之玄機。其言曰：意識如光，照物顯形，然光中自有經緯。遂倡懸置自然之態度，令學者擱置成見，直觀本質。此法既出，實證科學與形上學皆得新徑。

晚年遭納粹逼迫，猶太血統使其失教席，藏書盡沒。然塞爾猶秉燭著述，注《歐洲科學危機》以警世，謂實證主義使人忘卻生活世界之本源。臨終前三日，尚與弟子芬克論道，手稿滿室，筆墨未乾。1938年孟夏，逝於弗萊堡，年七十有九。

懸自然之見，返事物本身。剖意識層巒，照真理明燈。亂世守道，白首窮經。雖萬物皆流，惟本質永存。胡塞爾之學，上承笛卡爾、康德之統，下啟存在主義、解釋學之流。後學各取一隅：海德格爾究存在之境，梅洛龐蒂察身體之知，薩特辨自由之義。今觀寰宇哲思，未有不經現象學門庭者，塞爾可謂二十世紀思想之樞紐也。
分類:捷克列傳
分類:德國列傳
分類:猶太列傳
思想雜誌

縮圖
**《思想》**者，錢公永祥主編之學刊也，肇創於聯經出版。其刊旨弘毅，以昌明人文、社科諸學為任，砥礪思想，究詰義理，融貫中西學術之精微。每輯所載，或論政道，或析倫常，於自由民主、現代性諸端尤多闡發，持論精審，不囿於畛域，華夏士林譽為當世學術重鎮。

錢公主筆，深諳西學脈絡，復通漢籍奧義，故能博採眾長，立刊物之格調。所輯文章，既重學理之嚴整，復倡思辨之鋒銳，嘗引哈貝瑪斯、羅爾斯諸家學說，與朱子、陽明之學相參證，開新儒學與自由主義對話之先聲。編纂之際，尤重兩岸三地學人論著，每有跨海鴻文，激盪學界，如清流激湍，振聾發聵。

其版式遵古雅之風，繁體豎排，紙墨精良。欄目設「專題」、「論衡」、「劄記」諸部，兼載書評譯介。昔有「公共理性與文化認同」特輯，四海學人競相援筆，蔚為大觀。斯刊行世以來，洛陽紙貴，學者奉為圭臬，誠廿一世紀華文思想界之砥柱也。
分類:中華民國藝文
分類:藝文志
商務印書館

縮圖
**商務印書館**者，中國近代出版之巨擘也。清光緒二十三年創立於上海，初以印刷為業，漸興文教之業。創社諸賢夏瑞芳、鮑咸昌等，皆通西學，習活版技藝，乃集資四千銀圓，購印機二臺，設工坊於滬上江西路。時值維新思潮勃興，新式學堂林立，商務應時而興，以刊行教科書為始，開近代教育出版之先河。

光緒二十八年，張元濟入主編譯所，商務遂轉型為文化重鎮。元濟字菊生，光緒進士，曾參戊戌新政，後棄官從文，專事典籍整理。其主事期間，廣納賢才，嚴復、林紓、蔡元培等皆與交游。嚴譯《天演論》、林譯《茶花女》等西洋名著，皆由商務首刊，一時洛陽紙貴。又創《東方雜誌》《小說月報》等刊，引領思潮，啟迪民智。

教科書之編纂，尤為商務立身之本。光緒三十年（一九〇四年），首部《最新國文教科書》問世，參酌日本體例，融新舊學理，圖文並茂。是書甫出，各省學堂競相採購，年銷百萬冊。嗣後歷編修身、算術、歷史等科，體系完備。民國肇建，復刊《共和國教科書》，響應時政，影響學子逾四十年。

辭書編纂之功，亦彪炳史冊。民國四年（一九一五年），《辭源》初版刊行，陸爾奎主其事，歷八載而成。是書兼收古今詞語，融貫中西，首創現代辭書體例。後有《中國人名大辭典》《中國古今地名大辭典》相繼付梓，蔚為大觀。至若《四部叢刊》《百衲本二十四史》，則承乾嘉樸學之緒，校勘精審，嘉惠學林。

抗戰軍興，商務多歷艱虞。民國二十一年（一九三二年），淞滬之役，總廠毀於日軍炮火，東方圖書館四十萬冊典籍俱焚，張元濟撫灰長歎：「此難為中國文化之劫。」然商務志節不墮，輾轉長沙、香港、重慶設分館，刊行《抗戰叢書》，以筆墨存民族正氣。

一九四九年後，商務遷址北京，專事學術著作出版。改革開放以來，復刊《漢譯世界學術名著叢書》，匯西學精粹；新修《辭源》《現代漢語詞典》，承故鼎新。二〇〇八年，商務建館百十週年，入選「中國出版政府獎」，榮譽等身。

觀商務百廿年史，實近代中國文化縮影。其以「昌明教育，開啟民智」為旨，融鑄中西，貫通古今。昔梁啟超譽之「文化之運送夫」，蔡元培贊為「教育之輔翼」，誠非虛譽。今雖時移世易，然其篳路藍縷之功，薪火相傳之志，固當銘於竹帛，垂範後昆焉。
分類:中華民國藝文
分類:中華人民共和國藝文
聯合早報

**《聯合早報》**者，南洋華文報業之翹楚也。創立於西元一九二三年，初名《南洋商報》，乃僑領陳嘉庚所肇建；越六載，復有《星洲日報》興焉。二者並立星洲，筆耕數十載。迨一九八三年，二報合併為《聯合早報》，隸新加坡報業控股，迄今為南洋華文報章之圭臬。

其報發軔於獅城，立足星洲，放眼寰宇。內容博採政經社文，尤重東南亞時局、兩岸三地之事，持論嚴謹，立場中立。昔者華人南渡，以報章維繫文化根脈；今則承先啟後，秉筆錄世變，為海外華媒之重鎮。社論鞭辟入裡，時有錚言，東亞諸國政商學界多所參酌。

千禧以降，順應數位潮，開華文報業網媒先河。今網報兼行，聲聞遍及五洲，凡華人輻輳處，皆可覽其章。雖歷世紀風雨，猶守「公正客觀」之訓，故能於華文世界葆其權威之聲。雖處南洋一隅，然筆載天下興替，亦庶幾近之矣。
分類:新加坡藝文
明報

縮圖|100px|明報徽記
《**明報**》，香江之報也。己亥年四月十二，查良鏞偕同窗沈寶新所立。初為小報，售錢一毫。揭「公正、善良、活潑、美麗」八字為幟。創刊之日，金庸武俠小說《神鵰俠侶》亦連載其中，一時洛陽紙貴，開風氣之先。

始，行之不暢，銷不過數千。庚子、辛丑之際，中土時局動盪，饑民多南渡，《明報》詳載其事，並立論，由是觀者漸眾。癸卯，陳毅有「當褲造核」之言，金庸作《要褲子不要核子》以應，與左派筆戰，遂聲名大噪，銷路日增，蔚為文人議政之宗。其後，增闢副鐫，攬延名家，凡經國濟民、樹人之事，靡不畢載，格局益廣。

癸亥以降，中英議香港歸屬，《明報》日撰一文，析理入微，持論務實，嘗籲兩國以大局為重，於士林影響甚鉅。丁卯前後，恪守中道，詳錄時變，為之存史。

千禧而後，順時而變，創設網版，遠布遐邇。股權數易，而風骨猶存，時揭權貴之失。若前司長涉貪、食水含鉛等案，皆窮源竟委，詰責當路，為時所稱。今尚有《明報月刊》、《明報周刊》行世，文脈賡續。

## 據


分類:香港藝文
李慎之

**李慎之**，名中，字慎之，以字行世，江蘇無錫人。

及長，負笈燕京大學經濟系。抗戰既始，投身新聞。新國初立，任周恩來外事秘書，參贊國務。西元一九五七年，直言獲咎，至文革復遭批鬥。改革開放後，任中國社會科學院副院長，倡政治改革。

晚年潛心學術，多有驚世之論，反思蘇聯體制，撰文論社會主義實踐之弊。承五四遺緒，主民主自由為普世價值。其言：「廿一世紀乃全球化之世，中華文明當融會人權法治。」痛陳專制遺毒，謂：「中國欲現代化，必先解文化桎梏。」

《風雨蒼黃五十年》《中國傳統文化再估計》《全球化與中國文化》諸文傳世，立論鋒銳，震動學林。遺作《李慎之文集》輯錄畢生精粹。

世譽「末代士大夫」，又謂其承胡適、儲安平之脈，開當代公共知識分子先聲。雖際遇坎坷而風骨凜然，終身未改啓蒙之志也。
分類:江蘇省列傳
顧準

**顧準**，字哲雲，江蘇蘇州人。少負奇志，十齡入立信會計所習業，弱冠投身左翼運動。抗日時輾轉蘇南，主政財經，建樹卓然。共和國立，擢華東軍政委員會要職，然因直言屢忤上意遭黜。

蟄居研讀廿載，通覽馬列、希臘哲史，首倡社會主義市場經濟之思，謂「價值規律當存於社會主義」。浩劫中迭遭批鬥，妻離子散，猶秉燭著《顧準文存》，探民主憲政之源，斥教條主義之弊。嘗言：「神聖終極目的，實為專制溫床。」

西元一九七四年冬，病殁京郊，年五十有九。遺稿塵封，至八〇年代方顯於世，其論超前廿載，譽為「中國現代思想彗星」。邃思獨行，寧鳴而死，後世尊為「改革先驅」。
分類:江蘇省列傳
正月十五

**正月十五**，農曆年正月之十五日也。

## 節慶
*元宵
#### 道教節慶
*盤古聖誕
*上元天官聖誕
*臨水夫人聖誕
*佑聖真君誕辰
*張天師誕辰

## 引據

分類:中曆
江平

**江平**者，字仲衡，奉天旅順人，祖籍浙江寧波。當代法學泰斗，世稱民法教父。

幼承庭訓，及長負笈燕京大學，後赴蘇聯研習法律。歸國值文革之厄，下放勞改凡廿載，猶潛心法理不輟。

改革開放後，嘗任中國政法大學校長，開當代法學教育之先河。著《羅馬法基礎》《法人制度論》傳世，編《民法通則》《合同法》諸典，立市場經濟法治之基。

平生以法治布道者自任，尤重私權保障，力主憲政精神。門生遍天下，多執法界牛耳。晚年奔走呼籲司法獨立，雖遭非議而不改其志。

薨於北京，年九十有三。遺言「法治天下」，聞者無不動容。今有江平法學獎存世，以彰其德。
分類:遼寧省列傳
米蘭大學

縮圖
**米蘭大學**（義大利文：Università degli Studi di Milano），乃義大利倫巴第之高等學庠，肇建於西曆一九二四年。校徽繪獅首鷹身獸，取古倫巴第公國徽記，彰顯承先啟後之義。現有弟子六萬餘，教席二千五百，為亞平寧半島規模最宏之學府。

初為皇家大學（Regia Università），統合人文學院與臨床醫院而立。一九四三年遭戰火摧殘，主樓古建焚毀泰半，戰後復建，增設科學館舍。一九五八年收併獸醫學院，一九六八年併入農學院，學科遂備。

今設九院，藏書二百萬卷，庋置五十二圖書館，內有十六世紀古籍庫，存羊皮卷宗千餘件。下設三十博士院，七十二實驗所，尤以分子醫學、納米科技、環境科學為世所稱。設孔院於校內，漢學尤盛。今有異邦學子四千五百，佔總庠序生員之七分有一。

校園分佈米蘭城內外八處，主校原為十五世紀慈善醫院，石柱穹頂猶存古風。金秋開學日，師生皆聚於但丁像前誦詩，此禮沿襲八十載未輟。
分類:大專院校
維爾紐斯大學

縮圖
**維爾紐斯大學**（Vilniaus universitetas），立於西元一五七九年，在立陶宛維爾紐斯，波羅的海最古之高等學府。初由耶穌會創建，名「維爾紐斯學院」。一六六三年獲王室敕許，改稱大學。

近代以降，受俄、德、蘇影響，屢易名號，屢遭關閉，然薪火不滅，學統不止。

今為立陶宛學術與文化重鎮，蜚聲國際。校舍宏偉，兼具哥德、文藝復興及巴洛克風格。設文、理、法、醫諸院，廣博學科，學術卓然。
分類:大專院校
比薩大學

縮圖
**比薩大學**者，義大利古學府也，創於西元一三四三年，據托斯卡納之比薩城，環境清幽，人文薈萃，學風醇正，士子雲集。

溯其淵源，肇自中世紀之學術興盛，初為法律、醫學講肆，繼而拓展諸科，涵蓋哲學、數學、天文、神學，漸成規模。古今科學巨擘，肄業於斯，授徒講學，啟近代物理之端。

今設學院數座，專業紛陳，兼收並蓄，蔚為學林。治學嚴謹，學術鼎盛，學人論道，士林稱頌。天下學子負笈而來，志於研修。千載文脈，源遠流長，世人仰止也。
分類:大專院校
博雅

縮圖
**博雅**者，中西教化之本源也。其道肇於古希臘「自由七藝」，天文、幾何、辯術諸科並修，以塑通才。華夏自周代「六藝」肇基，禮樂射御書數兼習，孔子倡「君子不器」，皆與之暗合。漢唐以降，太學課經史，書院講義理，士人皆以「究天人之際，通古今之變」為志，斯乃東方博雅之統緒。

西學東漸，文理漸分。然博雅之道未絕，牛津、哈佛諸校承「自由技藝」遺風，設通識課程，倡跨域思辨。其要義在破專科之桎梏，養批判之精神，使學子既專且博，如莊生所謂「庖丁解牛，官知止而神欲行」。

當世博雅尤重古今貫通。哈佛《紅皮書》列經典必讀，芝加哥大學立「偉大典籍」課綱，皆欲使電腦程式與莎翁劇作對話，量子物理同老莊玄理共鳴。華語學府亦設書院制度，茶寮論道，圍爐夜話，復現鵝湖遺風。

此教育之道，非為職業之梯，實乃立人之基。亞里士多德謂「自由人之教育」，朱熹言「格物致知」，其揆一也。在當代專業化洪流中，博雅猶如錨碇，使學問不失人性之本，技藝不墮匠氣之窠，誠文明傳承之命脈也。
分類:教育
圖賓根大學

縮圖
**圖賓根大學**（Eberhard Karls Universität Tübingen）者，德意志學府之冠冕也。其地處巴登-符騰堡州之圖賓根邑，襟內卡河而抱施瓦本山，肇建於西曆一四七七年，迄今五百四十餘春秋矣。

初，符騰堡伯爵埃伯哈特五世廣納賢才，立學宮於戰亂甫定之際，志在復興人文，昌明教化。馬丁·路德門徒菲利普·梅蘭希通嘗駐講於此，遂使新教神學蔚然成林。十六世紀中葉，校中設「福音神學院」，藏書樓典籍浩如煙海，尤以古騰堡聖經為鎮庫之寶，學林仰為北辰。

啟蒙以降，俊傑輩出。開普勒演算星辰於此，黑格爾辯證理性於斯。荷爾德林、默里克等皆負笈門下，吟詠間盡得施瓦本浪漫之真髓。至十九世紀，醫學院冠絕歐陸，科塞爾因核酸研究榮膺諾貝爾生理學獎，開現代分子生物學之先河。

今制分七大學部：神道、法政、醫藥、哲史、數理、經濟、社會。其神學與考古二科，尤為寰宇所重。又設十三所特研中心，專攻神經科學、人工智慧、倫理哲學諸前沿領域。

校園風物殊勝，半城皆學子。內卡河舟楫往來，霍亨圖賓根城堡巍然俯瞰，石巷蜿蜒處，書肆茶寮鱗次櫛比。學風自由，承中世紀辯經遺韻，每有講座，師生激辯竟日不休。當世榮譽尤著，諾獎得主輩出，福爾哈德之胚胎遺傳研究，布洛貝爾之蛋白質信號論，皆發軔於此。

觀其沿革，自經院哲學至實證科學，由諸侯學宮蛻為現代大學，誠見證歐陸學術千年流變之活史也。校訓「吾敢為」（Attempto），薪火相傳，歷久彌新，足為後學矜式。
分類:德國大學
人文學科

**人文學科**者，乃探究人道、文藝、哲理、史籍、語言之學問。其範疇廣博，涵蓋詩詞歌賦、經史子集、琴棋書畫，及諸般藝事，咸以明人性之本，究世理之微。自古至今，聖賢博覽群籍，論道言志，所著典籍，不可勝數。

其源可溯至古華夏六藝，周官有司，掌教國人以禮樂射御書數。及諸子百家，儒道釋三脈共存，各述其道。漢承秦制，獨尊儒術，經學興焉。魏晉風骨，清談玄遠，文學藝術大盛。唐宋之際，詩詞書畫蔚為風流，理學昌明。元明清以降，博採西學，人文益趨多元。

今日之人文學科，沿襲古風，兼納新知，涵蓋歷史、哲學、文學、藝術、語言、宗教等門類。學者潛心研修，考鏡源流，以闡幽明微，續薪傳火。世變雖繁，人文之光，恆照寰宇。
分類:教育
群理科學

**群理科學**者，用科學之律令，以考群理，以明治道者也。此學肇於西元十九稘，歐羅巴啟蒙之學風也。泰西學者孔德倡實證之學，馬克思析等差相傾之理，韋伯辨世事尚理之趨。由是，群學、計學、政理之學，鼎足而立，遂為大宗。

其學之興，實關治道。上所以謀政施策，下所以交聘列國，乃至商賈營生、防災救荒，皆賴此學以燭照。

華夏自古重觀民設教。《周禮》考典章，《管子》論富民，荀卿言「群居和一」，其旨趣固已暗合此理。迨至嚴復譯《群學肄言》，梁啟超著《新史學》，西學東漸，始合中外之思焉。

凡此學術，畛域有五：一曰群學，若涂爾幹之考民群分工；二曰計學，若斯密亞丹之闡「無形之手」；三曰政理，若馬基雅維利之論治術；四曰人類之學，若馬林諾夫斯基之入殊俗、考其風；五曰心理之學，若佛洛伊德之剖隱微之心。

考證之法，崇尚實證。兼納以數計量與以質紀事二途。當世復有電算行跡之析，若觀微言以測輿情，聚海量之數以擬貧富之態。格物與心性之學，漸歸一途。然學者亦有所思：法式豈能盡摹人性？計數或將遮蔽事理？此誠智慮精進之砥礪也。
分類:教育
分類:基礎之文